title: G-Saviour

text: Tällä hetkellä elokuva on viimeinen Gundam-teos, jonka teossa alkuperäisen sarjan tuottanut Nagoya tv on ollut mukana, ja se on myös viimeinen Gundam-tuotanto, jota on näytetty Terebi Asahin verkossa. Japaniksi jälkiäänitetyssä versiossa (televisio- ja DVD-versiot) on dramatisointi tehty erikseen uudelleen. Erikoisversiossa ja lähetys-/DVD-painoksessa on myös eri ääninäyttelijät.


title: G-Saviour

text: Avaruusvuosisadan 0100-luvulla rappeutunut Maan liittovaltio päätyi lopulta vain muodollisesti olemassaolevaksi entiteetiksi Avaruuden taistelevien valtioiden aikakauden jälkeen. Avaruussiirtokuntien määrä oli moninkertaistunut avaruusvuosisadan alkuaikoihin verrattuna, mutta heikko liittovaltion hallitus ei niitä kyennyt enää hallitsemaan kuten ennen.


title: G-Saviour

text: Avaruusvuosisadan vuonna 0217 liittovaltion hallitus otti käyttöön kovat, aseelliset keinot rauhoittaakseen toistuvat konfliktit siirtokunnissa. Siirtokunnat eivät alistuneet hallituksen toimiin, ja tuloksena oli täysimittainen sota. Vuoteen 0218 mennessä yhdistynyt liittovaltion hallitus oli käytännöllisesti katsoen lakannut toimimasta, ja siirtokunnat vaihtoivat kutsumanimensä ”asutuksiksi”. Liittovaltio ja siirtokunnat solmivat rauhan vuonna 0222, mutta liittovaltion vaikutusvalta oli tyystin kadonnut, ja siirtokunnat saavuttivat käytännössä itsenäisyyden.


title: G-Saviour

text: Toistuvat sodat ja ympäristökatastrofit olivat kuitenkin tehneet itsevaraisen elämisen Maassa mahdottomaksi, ja entisen Maan hallinnon kannattajat kokosivat Maata lähinnä olevat Side 2:n, Side 3:n, Side 5:n ja Side 7:n yhteen ”Asutusten kongressiksi”. Kuukaupunki, Side 1 ja Side 4 vastustivat tätä kehitystä, ja perustivat puolestaan ”Asutusten vapausliittouman”. Side 6 ja rakenteilla oleva Side Gaia (Side 8) pyrkivät säilyttämään itsenäisyytensä puolueettomina.


title: G-Saviour

text: Asutusten kongressi kokosi entiset Maan liittovaltion aseelliset joukot Kongressin armeijaksi (CONSENT) ja pyrki kasvattamaan vaikutusvaltaansa yhä suuremmaksi. Kireän tilanteen vallitessa salaseura Illuminati aloittaa toimet säilyttääkseen järjestyksen Aurinkokunnassa.


title: G-Saviour

text: Elokuvassa tapahtuvaa konfliktia nimitetään myöhemmin ”Gaian valon tapaukseksi” taistelujen tapahtumapaikka Side Gaian ja konfliktin aiheuttaneen bioluminoivan eliön mukaan. Elokuvassa nimeä ei kuitenkaan käytetä.


title: G-Saviour

text: "Mark Curran", joka on mobile suit no. 11:llä keräämässä satoa syvänmeren viljelystutkimusaseman lähellä, pelastaa "luutnantti Tim Hollowayn", jona mobile suit, Bugu, on syöksynyt mereen. Samaan aikaan mereen on pudonnut myös toinen alus, ja koska pidetään mahdollisena, että se kuuluu kongressin armeijan kapinalliselle ryhmittymälle, ottaa armeija tutkimuslaitoksen hallintaansa. Mark löytää asemalta kaksi tunkeilijaa, mutta paikalla ollut armeijan upseeri "Jack Halle" avaa tulen ja surmaa toisen heistä.


title: G-Saviour

text: Seuraavana päivänä Mark tapaa armeijan järjestämissä juhlissa "kenraalikuvernööri Garneaux’n", jonka pyynnöstä Mark lähtee juhlista ja suuntaa kohti laitosta, jossa henkiinjäänyt tunkeilija, "Cynthia Graves", on pidätettynä. Markin tarkoituksena kysyä häneltä selvitystä tilanteeseen ja siihen, mistä tapauksessa on kyse. Cynthia näyttää Markille bioluminoivan, lämpöä säteilevän näytteen, joka voisi ratkaista Maan vyöhykettä uhkaavat ruokaongelmat. Jack ilmaantuu jälleen paikalle ja hyökkää heidän kimppuunsa tarkoituksenaan viedä näyte. Mark ja Cynthia pakenevat, ja myös Cynthian paikalle saapunut apuri ja Markin kihlattu Mimi sotkeutuvat tapahtumiin. He varastavat avaruussukkulan ja suuntaavat kohti Side 4:n siirtokuntaa (New Manhattan).


title: G-Saviour

text: Mark ja muut jatkavat pakoa Side Gaiaan, jossa Markille esitellään tämän vanha sotilastoveri "Philippe San Simeone", jonka Mark luuli kaatuneen taistelussa. Mark oli lavastanut kuolemansa ja ryhtynyt todellisuudessa salaseura Illuminatin johtajaksi. Philippe näyttää Markille salassa kehitetyn ”G-Saviour”- mobile suitin, ja pyytää Markia auttamaan taistelussa CONSENTia vastaan. Mark kuitenkin epäröi vastata, sillä hän on vieraantunut taistelemisesta erottuaan armeijasta aiemmin erään tapauksen seurauksena.


title: G-Saviour

text:
Kongressin armeija ei odota toimettomana, vaan lähettää sotilasjoukon Side Gaiaan. Puolustaakseen uhattuja ystäviään Mark nousee G-Saviouriin ja valmistautuu kohtaamaan CONSENTin joukot, joita johtaa hänen entinen esimiehensä, Jack. Japanilaiset ääninäyttelijöiden kohdalla on ensin listattu erikoisversion ääninäyttelijä, sitten tv-, VHS- ja DVD-painoksen ääninäyttelijä.
Elokuvaan pohjautuva romaani julkaistiin joulukuussa 2000 kahdessa osassa Shūeishan Super Dash bunko -sarjassa. Romaanin kirjoitti Yoshie Kawahara ja niiden kuvituksesta vastasi Masahisa Suzuki, joka toimi myös elokuvan konseptisuunnittelijana. Toisin kuin elokuva, romaanit ovat selkeää jatkoa avaruusvuosisata-Gundam-teoksille, ja niissä kuvataan yksityiskohtaisesti mm. siirtokuntapudotusten Maalle aiheuttamia vahinkoja.


title: G-Saviour

text: Ennen elokuvan näyttöä tv:ssä, joillakin FM-radiokanavilla lähetettiin elokuvan tapahtumia aiemmaksi sijoittuva kuunnelma. Tämä kuunnelma julkaistiin myöhemmin kolmella CD:llä ”Sound Cinemana”.14. syyskuuta 2000 Sunrise Interactive julkaisi samalla G-Saviour-nimellä ammuntapelin PlayStation 2:lle. Peli sijoittuu vuoden päähän Gaian valon tapauksesta, ja sen tapahtumia näytetään pelissä tulevaisuuden videomedialta, missä ne kuvaavat avaruusvuosisadan myöhäisintä konfliktia. G-Saviourin lisäksi pelaaja voi ohjata sen taustatarinassa mainittuja muunnelmia. Julkaisun yhteydessä Enterbrainin Famitsū Bros -lehdessä julkaistiin myös pelin ensimmäiseen tasoon pohjautuva sarjakuva. Sarjakuvan teki Takuto. Sitä ei ole julkaistu pokkarimuodossa.


title: G-Saviour

text: On avaruusvuosisadan vuoden 0223 talvi.　Garneaux’n vanha luottomies, kenraali Bais, pyrkii toteuttamaan ”projekti Ravenin” tavoitteenaan kaapata Maanpiirin valta sotilasjuntalle. Illuminati määrää Lightning-joukkueen pysäyttämään projektin. Entinen CONSENT-pilotti Reed Fox nousee Markin aiemmin käyttämään G-Saviouriin ja ryhtyy taisteluun Benin ja Asakan komentamana.


title: Booker

text: Booker voi tarkoittaa seuraavia asioita:


title: Kärkölän kirkko

text: Kärkölän kirkko on Kärkölän seurakunnan kirkko Kärkölässä Päijät-Hämeessä. Punatiilinen kirkko edustaa tyyliltään uusgotiikkaa ja on muodoltaan länsitornillinen pitkäkirkko. Kirkon on suunnitellut L. I. Lindqvist.


title: Kärkölän kirkko

text: Kirkon sankarihautausmaan muistomerkin on suunnitellut kuvanveistäjä Viktor Jansson 1949.


title: Mandi Granfelt

text: Amanda (Mandi) Lydia Granfelt (o.s. Cantell; 12. joulukuuta 1850 Koski Hl – 10. heinäkuuta 1926 Koski) oli suomalainen kansakoulunopettaja, kirjailija ja suomentaja. Hän oli uranuurtajana mukana erityisesti naisliikkeessä, lasten raittiuskasvatuksessa ja Toivonliitto-toiminnassa.


title: Mandi Granfelt

text: Mandi Granfeltin vanhemmat olivat Juvan kappalainen Otto Magnus Cantell ja Erika Charlotta Lilius. Vähävaraisuuden takia vanhemmat epäröivät hänen kouluttamistaan, mutta Mandin oma vahva tahto johti vanhempien suostumukseen, ja hän lähti opettajaopintoihin Jyväskylän seminaariin. Hänestä tuli yksi Suomen ensimmäisistä naisopettajista.


title: Mandi Granfelt

text: Granfelt toimi opettajana kunnes hän 29-vuotiaana meni 1879 naimisiin lääkäriksi valmistuvan Axel August Granfeltin (1846–1919) kanssa. Päätös oli morsiamelle raskas, sillä hän joutui luopumaan omasta urastaan. Paria yhdisti aatteellisuus: koti, uskonto, isänmaa ja pyrkimys kansan valistamiseen. Axel Granfelt oli Kansanvalistusseuran puheenjohtaja ja Raittiuden Ystävien esimies. Perheeseen syntyi kuusi lasta, joista kaksi tytärtä kuoli jo nuorena. Aarne Kuusi ja Eino Kuusi olivat heidän lapsiaan.


title: Mandi Granfelt

text: Axel Granfelt joutui 1902 eroamaan Kansanvalistusseuran johdosta taloudellisten epäselvyyksien vuoksi ja Granfeltin perhe muutti Mäntyharjulle jossa heillä oli "Jylhä"-niminen kesäkoti. Mandi oli silti maaltakin käsin vilkkaassa kirjeenvaihdossa raittius- ja naisasialiikkeen vaikuttajien kanssa ja lasten aikuistuttua hän oli mukana raittiusliikkeen ja Toivonliiton toiminnan kehittämisessä. Elämän vastoinkäymiset ja vastakkaisten kutsumusten jännitteet muovasivat Granfeltistä fennomaanisen mallikodin ylläpitäjän, suomalaisen naisliikkeen aktivistin ja kansalaiskasvatuksen asiantuntijan. Hän katsoi, että lapsia oli kasvatettava kuuliaisiksi ja siveellisiksi Suomen kansalaisiksi.


title: 2688 Halley

text: 2688 Halley on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi E. Bowell vuonna 1982. Pikkuplaneetta sai nimensä tähtitieteilijä Edmond Halleyn mukaan, joka tunnetaan komeetta 1P/Halleyn palaamisen ennustamisesta. Ennen kuin asteroidi Halley sai nimensä se tunnettiin tunnuksella 1982 HG1. Koska Halleyn absoluuttinen magnitudi (H) on 11,6, sen läpimitta on todennäköisesti välillä 13–30 kilometriä.


title: TUL:n jalkapallomestaruuskilpailut 1935

text: Työväen Urheiluliiton jalkapallomestaruus 1935 ratkaistiin sarjamuotoisesti. Kymmenen joukkuetta pelasi kahdessa lohkossa ja kummankin lohkon kaksi parasta selviytyi loppusarjaan. Mestaruuden voitti Helsingin Vesa joka loppusarjassa voitti Tampereen Kisa-Toverit 5-1 ja Kotkan Työväen Palloilijat 4-1 sekä pelasi tasan 4-4 Tampereen Palloveikkojen kanssa.


title: TUL:n jalkapallomestaruuskilpailut 1935

text: Lopullinen järjestys


title: TUL:n jalkapallomestaruuskilpailut 1935

text: Töölön Vesan kolmannen jalkapallomestaruuden toivat seuralle Bertel Back, Aarne Davidsson, Voitto Tiilikainen, Eino Ahlberg, Arthur Nyström, Eino Kortelainen, Reini Hurme, Tauno Raunio, Erkki Laaksonen, Uljas Nyrövaara, Uuno Parkkinen ja Viljo Helinen.


title: 2686 Linda Susan

text: 2686 Linda Susan on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi C. S. Shoemaker vuonna 1981. Pikkuplaneetta sai nimensä löytäjänsä nuorimman tyttären mukaan. Ennen kuin tämä asteroidi sai nimensä se tunnettiin tunnuksella 1981 JW1. Koska Linda Susanin absoluuttinen magnitudi (H) on 11,6, sen läpimitta on todennäköisesti välillä 13–30 kilometriä.


title: Crush

text: Crush voi viitata:


title: TUL:n jalkapallomestaruuskilpailut 1936

text: Työväen Urheiluliiton jalkapallomestaruus 1936 ratkaistiin kuuden joukkueen loppusarjassa.


title: TUL:n jalkapallomestaruuskilpailut 1936

text: Mestaruuden voitti Helsingin Vesa, joka voitti Helsingin Ponnistuksen 2-1, Helsingin Kullervon 3-2, Tampereen Kisa-Toverit 2-0 ja Tampereen Palloveikot 3-1, mutta hävisi Kotkan Työväen Palloilijoille 0-1. KTP oli pelannut tasan 2-2 TPV:n kanssa ja voittanut mm. Kullervon 3-2, mutta viimeisessä ottelussaan se hävisi kotonaan Ponnistukselle 0-1.


title: Geronimo (vuoden 1993 elokuva)

text: Geronimo: An American Legend on vuonna 1993 ensi-iltansa saanut elokuva, jossa Geronimoa näyttelee Wes Studi. Elokuva kertoo kuuluisan apassipäällikkö Geronimon vaiheista.


title: Geronimo (vuoden 1993 elokuva)

text: Elokuva perustuu Geronimon elämään. Apassi-intiaanit ovat sopineet Yhdysvaltojen kanssa reservaatteihin menemisestä. Kaikki Apassit eivät kuitenkaan tyydy kohtaloonsa Maissin kasvattajina, varsinkaan Geronimo. Yhdysvaltojen hallitus ei pidä lupauksiaan koskien intiaanien maita, ja Geronimo, yhdessä 30 muun intiaanin kanssa, aloittaa taistelun intiaanien puolesta.


title: Geronimo (vuoden 1993 elokuva)

text: "Video-oppaassa" vuodelta 1994 Olavi Similä luonnehtii elokuvaa ehyeksi, asialliseksi ja visuaalisesti jyhkeäksi uuswesterniksi ja antaa sille kolme tähteä viidestä, mikä vastaa sanallista arviota ”hyvä”.


title: 2687 Tortali

text: 2687 Tortali on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi M. Watt vuonna 1982. Pikkuplaneetta sai nimensä Uudet Hebridit saariryhmän melanesialaisten mytologian päivän ja Auringon hengen mukaan. Ennen kuin asteroidi sai nimensä se tunnettiin tunnuksella 1982 HG. Tortalin läpimitta on noin 12 kilometriä ja albedo noin 0,217.


title: TUL:n jalkapallomestaruuskilpailut 1937

text: Työväen Urheiluliiton jalkapallomestaruus 1937 ratkaistiin kuuden joukkueen loppusarjassa. Kaikkiaan sarjaan osallistui kymmenen joukkuetta, jotka karsivat loppusarjaan kahdessa lohkossa.


title: TUL:n jalkapallomestaruuskilpailut 1937

text: Itälohkon voitti Kotkan Työväen Palloilijat, joka voitti Helsingin Vesan 2-0, Helsingin Ponnistuksen 2-0, Viipurin Ryhdin 5-1 ja Talikkalan Toverit 4-0. KTP:n lisäksi Ryhti ja Ponnistus selvisivät loppusarjaan, Helsingin Vesa säilyi suursarjassa, mutta Talikkalan Toverit putosivat sarjasta.


title: TUL:n jalkapallomestaruuskilpailut 1937

text: Länsilohkosta loppusarjaan selvisivät Tampereen Kisa-Toverit, Tampereen Palloveikot ja Helsingin Kullervo. Turun Toverit säilyi sarjassa josta puolestaan Helsingin Kalervo putosi.


title: TUL:n jalkapallomestaruuskilpailut 1937

text: Mestaruuden voitti KTP joka loppusarjassa voitti Kullervon 4-0, TKT:n 4-0, Ponnistuksen 1-0, pelasi tasan 2-2 Viipurin Ryhdin kanssa ja hävisi Tampereen Palloveikoille 0-4. Mestaruus ratkesi kuitenkin vasta viimeisessä ottelussa, jossa pisteen KTP:n jäljessä ollut TPV hävisi Ponnistukselle 1-2 viime hetken maalilla.


title: TUL:n jalkapallomestaruuskilpailut 1937

text: Mestarijoukkue: Osmo Rikka, Toivo Markkanen, Väinö Parkkinen, Uuno Taipale, Reino Andersson, Eino Flinck, Väinö Heiskanen, Tuure Andersin, Pertti Kunnari, Voitto Happonen ja Arvi Koponen.


title: Asakura-klaani

text: Asakura-klaani () oli japanilainen daimioiden klaani, jonka jäsenet periytyvät prinssi Kusakabesta, keisari Temmun pojasta.


title: Asakura-klaani

text: 1500-luvun lopulla Asakura klaani liittoutui Azai-klaanin kanssa nousevaa Oda Nobunagaa vastaan. Osapuolet kohtasivat vuonna 1570 Anegawan taistelussa, josta Nobunaga selvisi voittajana, ja Asakura sekä Azai joutuivat perääntymään. Kolme vuotta myöhemmin Asakura tuhoutui lopullisesti, kun sen tukikohtana toiminut Ichijōdanin linna kukistettiin.


title: Yön talo

text:
Yön talo () on yhdysvaltalaisen kirjailijan P. C. Castin ja tämän tyttären Kristin Castin yhdessä kirjoittama vampyyrisarja. Kirjasarjaan kuuluu yhteensä 12 osaa ja sarjalla on myös sisarteoksia. Sarjan ensimmäinen osa, "Merkitty", julkaistiin Yhdysvalloissa vuonna 2007, ja suomeksi se julkaistiin vuonna 2010. Muita suomennettuja ovat "Petetty" (2010), "Valittu" (2011), "Piinattu" (2011), "Vainottu" (2012), "Lumottu" (2012), "Kahlittu" (2013), "Vapautettu" (2013) ja "Määrätty" (2014). Sarjan kymmenes osa "Salattu" julkaistaan 18. elokuuta 2014.
Sarjan 11. Osa on Paljastettu ja 12. Osa on Pelastettu


title: Yön talo

text: Kirjasarja on hyvin mukaansatempaava ja saavuttanut suurta suosiota sekä miljoonia faneja ympäri maailmaa. "Yön talo" -sarjalla on paljon oheistuotteita, kuten monia paitoja ja kynttilöitä. On myös suunniteltu, että sarjan pohjalta tehtäisiin elokuvia. Alun perin suunnitelmissa oli, että ensimmäistä elokuvaa alettaisiin kuvata 2014, mutta nyt ei ole varmaa, tehdäänkö elokuvia ollenkaan.


title: Yön talo

text: Phyllis Christine Cast (s. 1960) on yhdysvaltalainen fantasiakirjailija. Hänet tunnetaan maailmanlaajuisesti muun muassa "Yön talo" -kirjasarjastaan, jota hän aloitti kirjoittamaan tyttärensä Kristin Castin kanssa vuonna 2005. Sarjan ensimmäinen osa "Marked" julkaistiin 2007 ja suomennoksen julkaisu tupahtui 2010. "Yön talon" lisäksi Castilta on suomeksi julkaistu viisiosainen "Partholon"-sarja.


title: Yön talo

text: P. C. Cast syntyi Watsekassa, Illinoisissa. Hän on ollut naimisissa kolme kertaa. Nykyään hän asuu Tulsassa, jossa hän kirjailijanuran lisäksi toimii lukion englannin opettajana. Samaan kaupunkiin sijoittuu suosittu "Yön talo" -sarja.


title: Yön talo

text: Kristin Cast (s. 4. marraskuuta 1986) on yhdysvaltalainen kirjailija ja P. C. Castin tytär. Hän asuu Tulsassa, kuten äitinsä. Vuonna 2005 hän valmistautui Broken Arrow'n lukiosta ja nykyään hän opiskelee Tulsan yliopistossa. Kristin Cast kirjoittaa äitinsä kanssa "Yön talo" -sarjaa, mutta täysin omia kirjoja hänellä ei vielä ole. Lokakuussa 2010 Kristin Cast ilmoitti työskentelevänsä ensimmäisen soolokirjansa parissa.


title: Yön talo

text: Kustannusyhtiö Otava on kustantanut "Yön talo" -sarjan kirjoja suomeksi vuodesta 2010 lähtien. Sarjaa ovat suomentaneet Annika Eräpuro ja Inka Parpola. Yhteensä sarjan kirjoja on tähän mennessä käännetty yksitoista. Ensimmäisestä osasta lähtien sarjan kirjoja on julkaistu suomeksi kaksi vuodessa: vuonna 2010 julkaistiin "Merkitty" ja "Petetty", vuonna 2011 "Valittu" ja "Piinattu", 2012 "Vainottu" ja "Lumottu", 2013 "Kahlittu" ja "Vapautettu", sekä vuonna 2014 "Määrätty". Sarjan kymmenes osa, "Salattu" julkaistaan elokuussa. Sarjan kaksi ensimmäistä osaa ("Merkitty" ja "Petetty") käänsi suomeksi Annika Eräpuro. Hän suomensi myös viidennen osan, "Vainotun". Kaikki muut sarjan osat on kääntänyt Inka Parpola.


title: Yön talo

text: "Yön talo" -kirjasarjan vampyyrit eroavat monella tapaa muiden vampyyritarinoiden vampyyreista. Merkittäviä eroavaisuuksia on melko monta. Eroavaisuuksia ovat muun muassa ne, että ihmiset tietävät vampyyrien olemassaolosta, vampyyrit eivät pala auringon valossa, mutta silti eivät pidä auringosta, ja vampyyrit palvovat vampyyrijumalatar Nyksiä. Sarjan vampyyreilla ei ole torahampaita. Vampyyriksi ei myöskään muututa vampyyrin pureman seurauksena, vaan vampyyriksi tullaan merkitsemällä: tavallinen ihmisnuori "merkitään", ja hänestä tulee vampyyritulokas. Merkitsemisen tekee eräänlainen "Etsijä", joka jumalattaren valinnan mukaan merkitsee tietyt ihmisnuoret. Merkityn nuoren otsaan muodostuu safiirinsinisen kuunsirpin rajat. Tämän jälkeen vampyyritulokkaan on jätettävä taakseen tavallinen ihmiselämä ja muutettava vampyyrien sisäoppilaitokseen, Yön taloon, muiden vampyyrien ja vampyyritulokkaiden luo, sillä ilman aikuisen vampyyrin läsnäoloa vampyyritulokkaat kuolevat.


title: Yön talo

text: Yön talossa ollessaan vampyyritulokkaat käyvät läpi muutoksen. Muutaman vuoden Yön talossa vietetyn ajan jälkeen heistä tulee vampyyreita, silloin otsassa oleva kuunsirppi täyttyy kokonaan siniseksi, ja kasvoja reunustamaan syntyy monimutkaisia tatuointeja. Osa tulokkaista ei kuitenkaan selviydy tästä, vaan heidän ruumiinsa alkavat hylkiä muutosta, ja he kuolevat. Kuolema tapahtuu melko nopeasti ja arvaamatta: tänään voi olla täysin terve, mutta huomenna ruumis jo hylkiikin muutoksen ja seurauksena on kuolema.


title: Yön talo

text: Jotkut kuolleet tulokkaat kuitenkin "epäkuolleutuvat", he heräävät luonnonvastaisesti henkiin kuolleista muuttuneina punaisiksi vampyyritulokkaiksi. Heitä kutsutaan punaisiksi tulokkaiksi, koska heidän otsassa oleva kuunsirppi ei enää ole safiirin sininen kuten muilla, normaaleilla, tulokkailla vaan se on muuttunut punaiseksi. Myös heidän silmänsä hehkuvat verenpunaisina ja heillä on suuremmat ja mahtavammat voimat kuin normaaleilla vampyyreilla. Punaiset tulokkaat ovat vaaraksi ihmisille, väkivaltaisia ja verenhimoisia hirviöitä, joilla ei ole enää inhimillisyyttä, sillä kuollessaan he menettivät sen. Normaaleista vampyyreista heidät erottaa myös se, että he alkavat palaa auringon valossa. He loukkaantuvat pahoin auringon valon koskettaessa ihoa ja pahimmassa tapauksessa kuolevat.


title: Yön talo

text: Kirjasarja sijoittuu Tulsaan Oklahomaan. Sarjan päähenkilö on 16-vuotias Zoey Redbird. Aivan sarjan ensimmäisen kirjan alussa, "Merkityssä", hänet merkitään ja hän joutuu muuttamaan Yön taloon. Zoey ei kuitenkaan ole täysin normaali vampyyritulokas: hänen otsassa oleva kuunsirppi on kokonaan täyttynyt, mutta muilla tulokkailla on vain sen rajat. Merkkinsä vuoksi Zoey saa paljon huomiota, mistä hän ei pidä lainkaan, sillä suuri elämän muutos ja kaikki muukin hämmentävät jo valmiiksi. Uuteen elämään sopeutuminen ei ole hänelle täysin helppoa. Yön talossa Zoey saa hyviä ystäviä, niin kuin ikävä kyllä vihamiehiäkin. Hänen uusia ystäviään ovat Stevie Rae (hänen huonetoverinsa), Damien sekä "kaksoset" Shaunee ja Erin.


title: Yön talo

text: Pian sen jälkeen, kun Zoey on mennyt Yön taloon, Zoey huomaa, että hänellä on erityisiä kykyjä. Vampyyrien jumalatar Nyks on suonut hänelle aivan ainutlaatuisia kykyjä: Zoey pystyy hallitsemaan kaikkia viittä elementtiä. Nämä elementit ovat ilma, tuli, vesi, maa ja henki. Kukaan aikaisemmin ei ole saanut kykyä hallita kaikkia niitä ja vain hyvin harva vampyyri saa edes yhden elementin voimat. Uudet kyvyt erottavat Zoeyn vielä vahvemmin kaikista muista tulokkaista, eikä Zoey ole kovin mielissään siitä. Zoey kuitenkin hyväksyy sen.


title: Yön talo

text: Pikku hiljaa Zoeylle alkaa selvitä, että jotain on pielessä Tulsan Yön talossa. Hänelle paljastuu kauheita asioita, joita hän kuitenkin joutuu aluksi salaamaan muilta. Aikaisemmat suuret ongelmat vaikuttavat pienen pieniltä tulevien suurten kauheiden asioiden rinnalla.


title: Lean on Me

text: Lean on Me voi tarkoittaa seuraavia asioita:


title: Asakura

text: Asakura saattaa viitata seuraaviin asioihin:


title: Crazy in Love

text: Crazy in Love voi viitata ainakin seuraaviin:


title: Georges-Hilaire Dupont

text: Georges-Hilaire Dupont OMI (s. 16. marraskuuta 1919 Virey) on ranskalainen roomalaiskatolinen piispa. Hänet vihittiin papiksi 9. toukokuuta 1943 ja nimitettiin tšadilaisen Palan hiippakunnan piispaksi 16. tammikuuta 1964. Piispaksi vihkiminen seurasi 1. toukokuuta. Pääkonsekraattorina toimi Paul-Pierre-Yves Dalmais, jota avustivat Armand Clabaut ja Yves-Joseph-Marie Plumey.


title: Georges-Hilaire Dupont

text: Dupont osallistui Vatikaanin toiseen kirkolliskokoukseen. Hän erosi tehtävistään 28. kesäkuuta 1975.


title: Jean-Claude Bouchard

text: Jean-Claude Bouchard OMI (s. 25. syyskuuta 1940) on Kanadassa syntynyt roomalaiskatolinen piispa. Hänet vihittiin papiksi 30. elokuuta 1969 ja nimitettiin Palan hiippakunnan piispaksi 26. helmikuuta 1977. Piispaksi vihkiminen seurasi 1. toukokuuta. Pääkonsekraattorina toimi Joachim N'Dayen, jota avustivat Paul-Pierre-Yves Dalmais ja Henri Véniat.


title: 3808 Tempel

text: 3808 Tempel on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi F. Borngen vuonna 1982. Pikkuplaneetta sai nimensä tähtitieteilijä Wilhelm Ernst Tempelin mukaan, joka oli esim. löytänyt viisi pikkuplaneettaa (mm. 74 Galatea ja 81 Terpsichore) sekä useita komeettoja (mm. 9P/Tempel ja 10P/Tempel). Ennen kuin tämä asteroidi sai nimensä se tunnettiin tunnuksella 1982 FQ2. Koska Tempelin absoluuttinen magnitudi (H) on 14,4, sen läpimitta on todennäköisesti välillä 3 - 7 kilometriä.


title: TUL:n jalkapallomestaruuskilpailut 1938

text: Työväen Urheiluliiton jalkapallomestaruus 1938 ratkaistiin kuuden joukkueen loppusarjassa. Kaikkiaan sarjaan osallistui kymmenen joukkuetta, jotka karsivat loppusarjaan kahdessa lohkossa.


title: TUL:n jalkapallomestaruuskilpailut 1938

text: Mestaruuden voitti Tampereen Palloveikot joka loppusarjassa voitti Turun Toverit 4-0, Maarian Kisa-Veikot 2-1 ja Helsingin Vesan 1-0, sekä pelasi tasan 1-1 Helsingin Kullervon ja Kotkan Työväen Palloilijain kanssa.


title: TUL:n jalkapallon Mestaruussarjan kausi 1939

text: Työväen Urheiluliiton jalkapallomestaruus 1939 ratkaistiin kahdentoista joukkueen yksinkertaisessa sarjassa.


text: Mestaruuden voitti Kotkan Työväen Palloilijat joka voitti yhdestätoista ottelustaan yhdeksän ja pelasi kaksi kertaa tasan.


text: Tuloksia: KTP-Maarian Kisa-Veikot 4-1, Porvoon Veikot-KTP 0-7, KTP-Tampereen Yritys 4-2, Turun Toverit-KTP 1-1, KTP-Helsingin Ponnistus 4-0, Tampereen Palloveikot -KTP 0-3, KTP-Helsingin Kullervo (tulos ei löydy), KTP-Turun Pyrkivä 9-0, KTP-Viipurin Ryhti 2-0 ja Helsingin Vesa -KTP 1-3.


text: Kärjen järjestysMestarijoukkue: Eino Viinikainen, Osmo Rikka, Andersson, Toivo Markkanen, Jorma Vainio, Väinö Heiskanen, Väinö Parkkinen, Paavo Koponen, Voitto Happonen, Tuure Andersin, Uuno Taipale, Toivo Paananen, Matti Paananen, Eino Flinck, Pertti Kunnari, Arvi Forss, Sulo Paananen, Sulo Attenberg, Lasse Piirtamo, Kaarlo Niilonen, Pentti Sopanen ja Pöyry.


title: TUL:n jalkapallon Mestaruussarjan kausi 1940

text: TUL:n jalkapallon Suursarjan kausi 1940 oli Työväen Urheiluliiton jalkapallomestaruuskilpailujen 21. kausi. Se pelattiin kymmenen joukkueen yksinkertaisena sarjana, jonka viimeinen putosi TUL:n Suomi-sarjaan, ja toiseksi viimeinen joutui karsimaan sarjapaikastaan. Jatkosodan vuoksi kilpailutoiminta kuitenkin jatkui vasta 1943, jolloin mestaruus ratkaistiin cup-kilpailuna.


text: Vuoden 1940 TUL:n mestaruuden voitti Tampereen Palloveikot, toiseksi sijoittui Kotkan Työväen Palloilijat ja kolmanneksi Porvoon Veikot. TPV varmisti mestaruuden viikkoa ennen sarjan päätöstä voittamalla viimeisessä ottelussaan Töölön Vesan vieraskentällä maalein 4–1. Osa joukkeista pelasi viimeisen kierroksen ottelunsa vasta seuraavana viikonloppuna.


text: TPV:n pelaajat: Erkki Alanne, Veikko Forsblom, Veikko Heikkilä, Eero Kytö, Ossian Lara, T. Linola, E. Nousiainen, Eino Rantanen, Asser Salo, M. Virtanen, Reino Valkama, Jukka Åkerblom.


title: 1810 Epimetheus

text: 1810 Epimetheus on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysivät C. J. van Houten, I. van Houten-Groeneveld ja T. Gehrels Palomarilla vuonna 1960. Pikkuplaneetta sai nimensä kreikkalaisen mytologian Epimetheuksen mukaan. Ennen kuin tämä asteroidi sai oikean nimensä se tunnettiin tunnuksella 4196 P-L. Koska Epimetheuksen absoluuttinen magnitudi (H) on 12,3, sen läpimitta on todennäköisesti välillä 8–19 kilometriä. Epimetheuksen pyörähdysaika eli vuorokauden pituus sen pinnalla on noin 28,61 tuntia.


title: Michael Radford

text: Michael Radford (s. 24. helmikuuta 1946) on englantilainen elokuvaohjaaja ja käsikirjoittaja. Hänet tunnetaan esimerkiksi vuoden 1994 elokuvasta "Il Postino – Posteljooni", josta hän sai muun muassa parhaan ohjauksen ja käsikirjoituksen Oscar-ehdokkuudet.


title: Henri Véniat

text: Henri Véniat (23. syyskuuta 1917 – 3. maaliskuuta 1998) oli ranskalainen roomalaiskatolinen piispa. Hän syntyi Pariisissa, ja hänet vihittiin jesuiittapapiksi 31. heinäkuuta 1949. Hän sai 22. joulukuuta 1961 nimityksen Tšadin Fort-Archambault'n hiippakunnan ensimmäiseksi piispaksi. Piispaksi vihkiminen seurasi 1. huhtikuuta 1962. Pääkonsekraattorina toimi Jean Zoa, jota avustivat Paul-Pierre-Yves Dalmais ja Samuel-Louis-Marie-Antoine Gaumain.


title: Henri Véniat

text: Fort-Archambault'n hiippakunta muutti 22. elokuuta 1972 nimensä Sarhiksi. Véniat jatkoi sen johdossa, kunnes erosi tehtävistään 7. maaliskuuta 1987. Hän kuoli yksitoista vuotta myöhemmin.


title: Henri Véniat

text: Véniat osallistui Vatikaanin toiseen kirkolliskokoukseen.


title: Jump

text: Jump voi viitata ainakin seuraaviin:


title: Substantia nigra

text: Mustatumake () on melaniinipitoisista hermosoluista koostuva laaja, poikkileikkauksessa kaarenmuotoinen parillinen hermotumake keskiaivoissa.


title: Edmond Jitangar

text: Edmond Jitangar (s. 2. marraskuuta 1952) on tšadilainen roomalaiskatolinen piispa. Hänet vihittiin papiksi 30. joulukuuta 1978 ja nimitettiin Sarhin hiippakunnan piispaksi 11. lokakuuta 1991. Piispaksi vihkiminen seurasi 2. helmikuuta 1992. Pääkonsekraattorina toimi Jozef Tomko, jota avustivat Matthias N'Gartéri Mayadi ja Henri Véniat. Jitangarin edeltäjä oli N'Gartéri Mayadi, joka oli saanut 11. kesäkuuta 1990 nimityksen Moundoun piispaksi.


title: The Movement

text: The Movement voi viitata:


title: The Movement

text: Musiikissa:


title: Jalkapallon suomenmestaruuskilpailut 1910

text: Jalkapallon SM-kilpailu 1910, oli järjestyksessään kolmas Suomen mestaruuskilpailu. Kilpailuun osallistui kaikkiaan kuusi joukkuetta. Suomen-mestaruuden voitti Åbo IFK, joka osallistui ensimmäistä kertaa SM-kilpailuihin.


text: Polyteknikkojen Urheiluseuran oli tarkoitus 15.9. kohdata Kronohagens IF, mutta PUS ja Sportklubben Unitas peruivat osanottonsa SM-kilpailuun ennen sen alkamista. Unitaksen oli tarkoitus kohdata 19.9. jompikumpi em. otteluiden voittajista.


text: Maalivahti: Kosti Nieminen, Puolustajat: Fjalar Bergroth, David Henning, Tukimiehet: Sigfrid Österlund, Knut Dammert, Karl Streckert, Hyökkääjät: Levi Koskinen, Sten von Troil, Bruno Österlund, Harry Silander, Magnus Sjöholm. Knut Österlund ei pelannut loppuottelussa. K. von Troil mainitaan lehtijutussa.


title: I Spy (elokuva)

text: I Spy on vuonna 2002 ensi-iltansa saanut yhdysvaltalainen komediaelokuva, joka perustuu vuosina 1965–1968 esitettyyn televisiosarjaan "Minä vakooja" ("I Spy"). Betty Thomasin ohjaaman elokuvan pääosissa esiintyvät Eddie Murphy, Owen Wilson, Famke Janssen, Malcolm McDowell, Gary Cole ja Bill Mondy. Elokuva oli ehdolla Golden Raspberry -palkinnon saajaksi kolmessa kategoriassa.


title: Kaliningradin kaupungintalo

text: Kaliningradin kaupungintalo () on rakennus Kaliningradin kaupungissa Kaliningradin alueella Venäjällä. Rakennuksen suunnitteli saksalainen arkkitehti Hanns Hopp. Rakennus rakennettiin vuosien 1922–1923 aikana. Kaupungintalon edessä sijaitseva aukio tunnettiin aikaisemmin nimellä "Hitlerin aukio" kunnes se nimettiin vuonna 1946 "Voiton aukioksi".


title: Joseph Marie Régis Belzile

text: Joseph Marie Régis Belzile (s. 13. maaliskuuta 1931 Amqui, Kanada) on roomalaiskatolinen piispa. Hän kuuluu kapusiineihin. Hänet vihittiin papiksi 11. helmikuuta 1961 ja nimitettiin tšadilaisen Moundoun hiippakunnan piispaksi 19. joulukuuta 1974. Piispaksi vihkiminen seurasi 6. huhtikuuta 1975. Pääkonsekraattorina toimi Mario Tagliaferri, jota avustivat Joachim N'Dayen ja Samuel-Louis-Marie-Antoine Gaumain.


title: Joseph Marie Régis Belzile

text: Belzile erosi tehtävistään 9. maaliskuuta 1985.


title: Samuel Gaumain

text: Samuel-Louis-Marie-Antoine Gaumain (4. tammikuuta 1915 – 20. elokuuta 2010) oli ranskalaissyntyinen, Tšadissa toiminut roomalaiskatolinen piispa. Hän kuului kapusiineihin. Hänet vihittiin papiksi 12. maaliskuuta 1938 ja nimitettiin Moundoun hiippakunnan piispaksi 19. joulukuuta 1959. Piispaksi vihkiminen seurasi 28. huhtikuuta 1960. Pääkonsekraattorina toimi Thomas Mongo, jota avustivat Paul Bouque ja Alphonse-Célestin-Basile Baud.


title: Samuel Gaumain

text: Gaumain osallistui Vatikaanin toiseen kirkolliskokoukseen. Hän erosi tehtävistään piispana 19. joulukuuta 1974.


title: Prokuraattori (Suomi)

text: Prokuraattori oli autonomian ajan Suomessa ylimmästä lainvalvonnasta ja viranomaisten toimien lainmukaisuudesta vastannut virkamies, joka toimi senaatin yhteydessä. Viran nimi muutettiin marraskuussa 1918 oikeuskansleriksi samassa yhteydessä kun senaatin nimeksi tuli valtioneuvosto.


title: Prokuraattori (Suomi)

text:
Prokuraattorit
Prokuraattorin apulaiset ("vuoteen 1861 prokuraattorin sijaiset")


title: Joachim Kouraleyo Tarounga

text: Joachim Kouraleyo Tarounga (s. 1958) on tšadilainen roomalaiskatolinen piispa. Hänet vihittiin papiksi Doban hiippakuntaan 18. marraskuuta 1989 ja nimitettiin Moundoun hiippakunnan piispaksi 3. kesäkuuta 2004. Piispaksi vihkiminen seurasi 12. syyskuuta. Pääkonsekraattorina toimi Michele Russo, jota avustivat Matthias N'Gartéri Mayadi ja Jean-Claude Bouchard.


title: Epimetheus (täsmennyssivu)

text: Epimetheus voi viitata seuraaviin asioihin:


title: Mário Lucunde

text: Mário Lucunde (s. 13. toukokuuta 1957) on angolalainen roomalaiskatolinen piispa. Hänet vihittiin papiksi Benguelan hiippakuntaan 3. helmikuuta 1985 ja nimitettiin Menonguen hiippakunnan piispaksi 3. elokuuta 2005. Piispaksi vihkiminen seurasi 9. lokakuuta. Pääkonsekraattorina toimi Oscar Lino Lopes Fernandes Braga, jota avustivat Giovanni Angelo Becciu ja Zacarias Kamwenho. Lucunde asetettiin virkaansa 16. lokakuuta.


title: Iiwanajulma

text: Iiwanajulma on suomenkielistä modernia rock-musiikkia tuottava yhtye, joka on perustettu Juvalla vuonna 2000. Musiikki on saanut vaikutteita alitajunnan syövereistä kumpuavan synkän levottomuuden perinteestä, joka ylettyy herkän kauniista tunnelmista aina progressiivisiin massoihin asti.


title: Iiwanajulma

text: Yhtye on julkaissut 3 pitkäsoittoa, joista toinen, vuonna 2008 julkaistu Tuhottu Tila keräsi lukuisia kiitettäviä arvioita, mm. Helsingin Sanomien Nyt-liitteessä 5/5, ja valittiin vuoden kiitellyimpien levyjen joukkoon. Levyn aloitusraidasta tehty animaatio-musiikkivideo sai kunniamaininnan Oulun Musiikkivideofestivaaleilla 2008. Videon ohjasi Henrik Mennander.


title: Iiwanajulma

text: Iiwanajulman musiikki oli alkuvaiheessa raskaan rockin ja metallin suoraviivaisempaa tulkintaa. Musiikkityyli kehittyi 2000-luvun aikana yhä monimuotoisempaan suuntaan saaden yhä synkempiä ja tummempia piirteitä. Vuonna 2011 Iiwanajulma aloitti kolmannen levyn esituotannon ja äänitykset. Albumi, Hallelujah, julkaistiin 24.1.2014. Levyn soundi laajenee yhä enemmän koneellisen äänimaailman suuntaan perusrungon (kitara, basso, rummut) ympärille. "Helsingin Sanomat NYT -liite 18.4.2008"


title: Iiwanajulma

text: 5 tähteä (Jussi Alroth)


title: Lokomotiv Jaroslavlin lento-onnettomuus

text: Lokomotiv Jaroslavlin lento-onnettomuus tapahtui 7. syyskuuta 2011 kello 16.02 paikallista aikaa, kun KHL-jääkiekkoliigassa pelaavaa Lokomotiv Jaroslavl -joukkuetta kuljettanut Jakovlev Jak-42D -matkustajalentokone syöksyi maahan lähellä Jaroslavlia Venäjällä. Joukkue oli matkalla Minskiin Valko-Venäjälle kauden 2011–2012 ensimmäiseen otteluun, jossa vastaan olisi asettunut Dinamo Minsk. Lentokone syöksyi maahan ja syttyi palamaan pian lentoonlähdön jälkeen vain kahden ja puolen kilometrin päässä Tunošnan lentoasemalta.


title: Lokomotiv Jaroslavlin lento-onnettomuus

text: Onnettomuuden syyksi epäiltiin aluksi huonolaatuista polttoainetta. Myöhemmin onnettomuustutkintakomissio ilmoitti uudempien tietojen valossa epäilevänsä, että onnettomuuden aiheutti onnettomuushetkellä lentokonetta ohjannut perämies, joka oli unohtanut seisontajarrun päälle. Lopullisessa raportissaan onnettomuutta tutkinut komissio totesi onnettomuuden aiheutuneen siitä, että toinen ohjaajista oli nousukiidon aikana painanut erehdyksessä jaloillaan pyöräjarruja käyttäviä polkimia. Koneen kunnosta ei löydetty huomautettavaa. Kävi myös ilmi, että koneen kapteenille annettu lupa lentää kyseistä konetta oli myönnetty väärennettyjen asiakirjojen perusteella, että perämiehen tyyppikoulutus oli kesken ja että lentäjät olivat yleensäkin lentäneet kyseisellä konetyypillä hyvin vähän.


title: Lokomotiv Jaroslavlin lento-onnettomuus

text: Jääkiekkoilija Aleksandr Galimovia ja lentoinsinööri Aleksandr Sizovia lukuun ottamatta kaikki kuolivat heti turmapaikalla. Galimov ja Sizov vietiin onnettomuuden jälkeen sairaalaan tehohoitoon. Galimov menehtyi saamiinsa vammoihin moskovalaisessa sairaalassa 12. syyskuuta 2011, viisi päivää onnettomuuden jälkeen. Lääkärit onnistuivat pelastamaan Sizovin hengen. Hän kotiutui sairaalahoidosta yli seitsemän viikkoa onnettomuuden jälkeen. Channel Onelle antamassaan haastattelussa Sizov kertoi aikovansa jatkaa työskentelyä ilmailun parissa mutta totesi samalla, että hän ei ehkä lennä enää ikinä.


title: Lokomotiv Jaroslavlin lento-onnettomuus

text: Onnettomuuteen joutunut lentokone teki ensilentonsa vuonna 1993 Tatarstan Airlinesin käytössä. Lentokone myytiin sittemmin tilauslentoyhtiö Jak-Servisille, joka operoi sitä onnettomuuden tapahtuessa. Vuonna 2009 Euroopan unioni oli turvallisuussyihin vedoten kieltänyt Jak-Servisiä lentämästä EU:n ilmatilaan.


title: Lokomotiv Jaroslavlin lento-onnettomuus

text: AviaPortin johtava analyytikko Oleg Pantelejev huomioi, että Jak-42 oli suunniteltu 36 vuoden käyttöikää varten. Kyseisellä lentokoneella olisi lentotuntien perusteella ollut vielä 60 prosenttia käyttöiästään jäljellä. Pantelejevin mukaan käsitteellä ”vanha lentokone” ei ole siviili-ilmailussa käyttöä, sillä lentokelpoisuus määrää, voidaanko lentokoneella operoida.


title: Lokomotiv Jaroslavlin lento-onnettomuus

text: Jak-42 -konetyypille on tapahtunut kahdeksan onnettomuutta. Jak-42 on käytössä venäläisillä, armenialaisilla ja ukrainalaisilla lentoyhtiöillä sekä kuubalaisella Cubana de Aviaciónilla.


title: Lokomotiv Jaroslavlin lento-onnettomuus

text: IVY-maiden siviili-ilmailuviranomainen () ryhtyi Venäjän lainsäädännön mukaisesti selvittämään onnettomuuteen johtaneita syitä ja olosuhteita.


title: Ohjaskelkkailu talviolympialaisissa 2014

text: Ohjaskelkkailussa kilpailtiin Sotšin 2014 talviolympialaisissa 8. – 13. helmikuuta Sanki-kelkkailukeskuksessa. Paikalle yleisöä mahtui 5 000 henkilöä. Tapahtumia oli neljä, jotka olivat miesten yksinkelkkailu, naisten yksinkelkkailu, parikelkkailu ja joukkuekelkkailu.


title: Oscar Lino Lopes Fernandes Braga

text: Oscar Lino Lopes Fernandes Braga (s. 30. syyskuuta 1931 Malanje) on angolalainen roomalaiskatolinen piispa. Hänet vihittiin papiksi 26. heinäkuuta 1964 ja nimitettiin Benguelan hiippakunnan piispaksi 20. marraskuuta 1974. Piispaksi vihkiminen seurasi 2. helmikuuta 1975. Pääkonsekraattorina toimi Manuel Nunes Gabriel, jota avustivat Eduardo André Muaca ja Zacarias Kamwenho.


title: Oscar Lino Lopes Fernandes Braga

text: Lopes Fernandes Braga jäi eläkkeelle 18. helmikuuta 2008.


title: Thomas Mongo

text: Thomas Mongo (1914 – 17. maaliskuuta 1988) oli kamerunilainen roomalaiskatolinen piispa. Hänet vihittiin papiksi 24. helmikuuta 1943 ja nimitettiin Doualan hiippakunnan vihkipiispaksi sekä Botrianan titulaaripiispaksi 21. marraskuuta 1955. Piispaksi vihkiminen seurasi 26. helmikuuta 1956. Pääkonsekraattorina toimi Eugène-Gabriel-Gervais Laurent Tisserant, jota avustivat Pierre Bonneau ja Yves-Joseph-Marie Plumey.


title: Thomas Mongo

text: 5. heinäkuuta 1957 Mongo sai nimityksen Doualan piispaksi, jona hän toimi, kunnes erosi tehtävistään 29. elokuuta 1973. Hän osallistui Vatikaanin toiseen kirkolliskokoukseen.


title: Joseph Atanga

text: Joseph Atanga (s. 14. elokuuta 1952) on kamerunilainen roomalaiskatolinen arkkipiispa. Hänet vihittiin jesuiittapapiksi 11. heinäkuuta 1987 ja nimitettiin Bafoussamin hiippakunnan piispaksi 22. kesäkuuta 1999. Piispaksi vihkiminen seurasi 18. syyskuuta. Pääkonsekraattorina toimi Félix del Blanco Prieto, jota avustivat André Wouking ja Athanase Bala.


title: Joseph Atanga

text: 3. joulukuuta 2009 Atanga sai nimityksen Bertouan arkkihiippakunnan arkkipiispaksi, jonka virkaan hänet asetettiin 30. tammikuuta 2010.


title: Jakovlev Jak-42

text: Jakovlev Jak-42 () on Neuvostoliitossa suunniteltu, kolmella suihkumoottorilla varustettu, 100-120-matkustajapaikkainen keskimatkan matkustajalentokone. Jakovlevin toimiston suunnittelema Jak-42 oli tuotannossa vuosina 1979-2002.


title: Jakovlev Jak-42

text: Lentokone on kehitetty vanhemmasta ja pienemmästä Jak-40 -koneesta. Kuuluisan jääkiekkojoukkueen Lokomotiv Jaroslavlin lentoturmakone oli malliltaan Jakovlev Jak-42D.


title: Dieudonné Watio

text: Dieudonné Watio (s. 18. maaliskuuta 1946) on kamerunilainen roomalaiskatolinen piispa. Hänet vihittiin papiksi 5. heinäkuuta 1975 ja nimitettiin Nkongsamban hiippakunnan piispaksi 1. huhtikuuta 1995. Piispaksi vihkiminen seurasi 10. kesäkuuta. Pääkonsekraattorina toimi Santos Abril y Castelló, jota avustivat Paul Mbiybe Verdzekov ja André Wouking.


title: Dieudonné Watio

text: 5. maaliskuuta 2011 Watio sai nimityksen Bafoussamin hiippakunnan piispaksi, ja hänet asetettiin virkaan 14. toukokuuta.


title: Dieudonné Bogmis

text: Dieudonné Bogmis (12. tammikuuta 1955 – 25. elokuuta 2018) oli kamerunilainen roomalaiskatolinen piispa. Hänet vihittiin papiksi 30. kesäkuuta 1983 ja nimitettiin Doualan arkkihiippakunnan vihkipiispaksi sekä Gadiaufalan titulaaripiispaksi 9. helmikuuta 1999. Piispaksi vihkiminen seurasi 10. huhtikuuta. Pääkonsekraattorina toimi Christian Wiyghan Tumi, jota avustivat Dieudonné Watio ja Roger Pirenne.


title: Dieudonné Bogmis

text: 15. lokakuuta 2004 Bogmis sai nimityksen Esékan hiippakunnan piispaksi, jonka virkaan hänet asetettiin 3. joulukuuta.


title: Roger Pirenne

text: Roger Pirenne CICM (s. 9. elokuuta 1934) on Belgiassa syntynyt, Kamerunissa toiminut roomalaiskatolinen arkkipiispa. Hänet vihittiin papiksi 3. elokuuta 1958 ja nimitettiin Batourin hiippakunnan piispaksi 3. helmikuuta 1994. Piispaksi vihkiminen seurasi 22. toukokuuta. Pääkonsekraattorina toimi Santos Abril y Castelló, jota avustivat Jean Zoa ja Paul Mbiybe Verdzekov.


title: Roger Pirenne

text: 3. kesäkuuta 1999 Pirenne sai nimityksen Bertouan arkkihiippakunnan arkkipiispaksi, jona hän toimi, kunnes jäi eläkkeelle 3. joulukuuta 2009.


title: Chicagon pikajuna n:o 2329

text: Chicagon pikajuna n:o 2329 () on yhdysvaltalainen melodraamaelokuva vuodelta 1929, jonka ohjasi William Nigh. Pääosissa ovat Lon Chaney, Sr., Phyllis Haver ja James Murray.


title: Chicagon pikajuna n:o 2329

text: Byron Morgan ja Ann Price kirjoittivat käsikirjoituksen Morganin tarinan pohjalta. "Chicagon pikajuna n:o 2329" sai ensi-iltansa Yhdysvalloissa 8. heinäkuuta vuonna 1929 ja Suomessa 5. helmikuuta vuonna 1930. Metro-Goldwyn-Mayer tuotti elokuvan.


title: Chicagon pikajuna n:o 2329

text: "Chicagon pikajuna n:o 2329" jäi Chaneyn toiseksi viimeiseksi elokuvaksi ja viimeiseksi mykkäelokuvaksi sekä tämä elokuva on yksi viimeisimmistä mykkäelokuvia ennen äänielokuvan todellista läpimurtoa. Chaney sairastui talvella 1929 elokuvan kuvausten aikaan keuhkokuumeeseen ja sai sen johdosta keuhkoputken syövän loppuvuodesta 1929, johon hän elokuussa 1930 kuoli.


title: Chicagon pikajuna n:o 2329

text: "Chicagon pikajuna n:o 2329" kuvattiin Green Bayssä, Wisconsinissa sekä Chicagossa, Illinoisissa. Sitä pidetään kadonneena elokuvana, mutta elokuvasta on löydetty noin puolen kelan verran materiaalia.


title: Kristin Bauer

text: Kristin Bauer van Straten (s. Kristin Neubauer 26. marraskuuta 1966 Racine, Wisconsin, Yhdysvallat) on yhdysvaltalainen näyttelijä.


title: Kristin Bauer

text: Kristin Bauer opiskeli yliopistossa kuvataidetta, mutta alkoi sitten luoda uraa näyttelijänä Los Angelesissa. Hän sai ensimmäisen televisioroolinsa vuonna 1994 sarjasta "L.A. Law". Vuosina 1995–1996 Bauer esiintyi sarjassa "The Crew". Hänellä on sittemmin ollut rooleja mm. sarjoissa "Täyttä turvaa", "Elämän pyörteissä" ja "Miehiä ja vaimoja".


title: Kristin Bauer

text: Bauer esitti stripparia elokuvassa "Dancing at the Blue Iguana". Hän on näytellyt vampyyri Pamia televisiosarjassa "True Blood" vuodesta 2008. Sarjan toisella tuotantokaudella hänen roolistaan tehtiin vakituinen. Bauer työskentelee myös kuvataiteilijana.


title: Kristin Bauer

text: Bauer kasvoi maaseudulla Wisconsinissa. Hän meni naimisiin muusikko Abri van Stratenin kanssa vuonna 2009. Abri van Straten soittaa yhtyeessä The Lemmings. Pari tapasi, kun Bauer otti yhteyttä van Strateniin kuultuaan tämän yhtyeen kappaleen.


title: Kristin Bauer

text: Bauer sanoo pitävänsä luonnosta, eläimistä, kirjoista ja taiteesta. Hän kampanjoi eläinten oikeuksien puolesta. Hän on kasvissyöjä.


title: Kaukoidän federaatioyliopisto

text: Kaukoidän federaatioyliopisto () on Venäjän kaukoidässä Vladivostokissa sijaitseva suuri korkeakoulu, joka perustettiin vuonna 2011 entisen Kaukoidän valtionyliopiston pohjalle.


title: Kaukoidän federaatioyliopisto

text: Yliopistossa on 27 instituuttia ja haaraosastoja kymmenessä muussa kaupungissa, mukaan lukien Japanin Hakodatessa. Päätoimisia opiskelijoita on 24 000 ja henkilökuntaa noin 5 000, joista opettajia 1 500.


title: Kaukoidän federaatioyliopisto

text: Yliopistolla on uusi nykyaikainen kampus Venäjänsaarella Vladivostokin edustalla. Se rakennettiin APEC:n huippukokouksen näyttämöksi vuonna 2012.


title: Kaukoidän federaatioyliopisto

text: Yliopiston juuret ovat vuonna 1899 Vladivostokiin perustetussa Idän instituutissa ("Vostotšnyi institut"), joka oli Kaukoidän ensimmäinen korkeakoulu. Vuonna 1920 sen nimeksi tuli Valtiollinen kaukoidän yliopisto ("Gosudarstvennyi dalnevostotšnyi universitet"). Stalinin aikana yliopisto kuitenkin lakkautettiin (1930–1956). Sen sijaan perustettiin Kaukoidän polytekninen instituutti. Vuonna 1956 toiminta alkoi uudelleen Kaukoidän valtionyliopiston nimellä ("Dalnevostotšnyi gosudarstvennyi universitet").


title: Kaukoidän federaatioyliopisto

text: Määräyksen Kaukoidän federaatioyliopiston perustamisesta antoi presidentti Medvedev lokakuussa 2009. Uuteen yliopistoon yhdistettiin Kaukoidän valtionyliopiston lisäksi Kaukoidän teknillinen valtionyliopisto, Tyynenmeren taloustieteellinen valtionyliopisto ja Ussurijskin pedagoginen valtioninstituutti, ja nämä vanhat oppilaitokset lakkautettiin vuonna 2011.


title: Vanhemmat vaihtoon

text: Vanhemmat vaihtoon (engl. "North") on vuonna 1994 ensi-iltansa saanut komediaelokuva, joka perustuu Alan Zweibelin romaaniin. Elokuvan pääosia näyttelevät Elijah Wood, Jason Alexander, Julia Louis-Dreyfus, Marc Shaiman, Matthew McCurley, Jon Lovitz ja Alan Arkin. Bruce Willis toimii elokuvan kertojana esittäen myös pääsiäispupua, cowboytä, turistia, rekiajajaa, rekkakuskia yms. Elokuvan on ohjannut Rob Reiner. Elokuva tuotti tappiota ja sai osakseen ankaraa kritiikkiä. Muun muassa tunnettu amerikkalainen elokuvakriitikko Roger Ebert kutsui sitä yhdeksi huonoimmista koskaan tehdyistä elokuvista.


title: Vanhemmat vaihtoon

text: North on nuori koulupoika, jota kaikki lähiseudun ihmiset arvostavat. Northin vanhemmat kuitenkin riitelevät koko ajan, ja eräänä päivänä North saa paniikkikohtauksen kuunnellessaan riitaa.


title: Vanhemmat vaihtoon

text: Seuraavana päivänä North tapaa ostoskeskuksessa pääsiäispupun ja kertoo tälle ongelmistaan. Pääsiäispupu ehdottaa hänelle, että North lähtisi pois vanhempiensa luota. Samaa mieltä on myös Northin ystävä Winchell, joka auttaa Northia palkkaamaan lakimiehen. Northin vanhemmat järkyttyvät tapauksen johdosta niin vakavasti, että joutuvat koomaan. Tuomari Buckle antaa Northille kesän aikaa etsiä itselleen uudet vanhemmat tai tämä joutuu orpokotiin.


title: Vanhemmat vaihtoon

text: North kiertää ympäri maailmaa etsimässä sopivia ehdokkaita, mutta tuloksetta. Viimeisen perheen kohdalla North on tekemässä valintaansa nähtyään Winchellin väärentämän videon, jossa Northin vanhemmat ilmoittavat, etteivät halua Northia takaisin. North päättää hylätä viimeisenkin perheen ja ryhtyä hylkiöksi. Winchell saa tietää tästä ja lähettää palkkatappajan hoitelemaan Northin. North onnistuu pakenemaan tämän kynsistä ja yrittää palata perheensä luo nähtyään alkuperäisen videon, jossa hänen vanhempansa pyytävät anteeksi ja lupaavat rakastaa häntä. Päästyään perheensä luo North joutuu kuitenkin tappajan ampumaksi. Samassa North herää ostoskeskuksessa ja tajuaa kaiken olleen vain unta.


title: Vanhemmat vaihtoon

text: North kertoo unestaan vanhemmilleen, jotka lupaavat jatkossa olla riitelemättä Northin kuullen.


title: Santos Abril y Castelló

text: Santos Abril y Castelló (s. 21. syyskuuta 1935 Alfambra) on espanjalainen roomalaiskatolinen arkkipiispa, joka on luonut uran kirkon diplomaattisissa tehtävissä. Hänet vihittiin papiksi Teruel(-Albarracín)in hiippakuntaan 19. maaliskuuta 1960 ja nimitettiin Tamadan titulaariarkkipiispaksi sekä apostoliseksi nuntiukseksi Boliviaan 29. huhtikuuta 1985. Piispaksi vihkiminen seurasi 16. kesäkuuta. Pääkonsekraattorina toimi Agostino Casaroli, jota avustivat Gabino Díaz Merchán ja Ramón Búa Otero.


title: Santos Abril y Castelló

text: 2. lokakuuta 1989 Abril y Castelló nimitettiin apostoliseksi pro-nuntiukseksi Kameruniin, Gaboniin ja Päiväntasaajan Guineaan. 24. helmikuuta 1996 hän sai nimityksen apostoliseksi nuntiukseksi Jugoslaviaan, 4. maaliskuuta 2000 Argentiinaan, 9. huhtikuuta 2003 Sloveniaan sekä Bosnia ja Hertsegovinaan ja 12. huhtikuuta 2003 Makedoniaan. Hän erosi apostolisen nuntiuksen Bosnia ja Hertsegovinaan tehtävistä 21. marraskuuta 2005, mutta jatkoi apostolisena nuntiuksena Sloveniaan ja Makedoniaan, kunnes jäi eläkkeelle 9. tammikuuta 2011.


title: Santos Abril y Castelló

text: 22. tammikuuta 2011 Abril y Castelló sai nimityksen kirkon varacamerlengoksi.


title: Vapaus- ja oikeuspuolue

text: Vapaus- ja oikeuspuolue (, englanninkielinen lyhenne Freedom and Justice Party FJP) on egyptiläinen puolue, joka perustettiin Egyptin kansannousun jälkeen helmikuussa 2011 Muslimiveljeskunnan poliittiseksi siiveksi.


title: Vapaus- ja oikeuspuolue

text: Vuoden vaihteen 2011–2012 molemmin puolin kolmessa vaiheessa järjestetyissä vaaleissa puolue sai 235 paikkaa parlamenttiin 498 valittavasta, eli noin 47 %.


title: Vapaus- ja oikeuspuolue

text: Vaaleihin puolue muodosti vaaliliiton "Egyptin demokraattinen allianssi", johon alun perin kuului 28 puoluetta, parhaimmillaan 40 ja vaaleissa enää 11. Merkittävimpiä ovat Ayman Nourin Ghad El-Thawra ja nationalistinen al-Karama.


title: Vapaus- ja oikeuspuolue

text: Puolue on valinnut muiden puolueiden tuella pääsihteerinsä Saad al-Katatnin muodostettavan parlamentin puhemieheksi.


title: Ramón Búa Otero

text: Ramón Búa Otero (28. huhtikuuta 1933 A Illa de Arousa – 21. huhtikuuta 2012) oli espanjalainen roomalaiskatolinen piispa. Hänet vihittiin papiksi 19. maaliskuuta 1961 ja nimitettiin Tarazonan hiippakunnan piispaksi 11. tammikuuta 1982. Piispaksi vihkiminen seurasi 21. helmikuuta. Pääkonsekraattorina toimi Antonio Innocenti, jota avustivat Elías Yanes Alvarez ja Gabino Díaz Merchán.


title: Ramón Búa Otero

text: 14. syyskuuta 1989 Búa Otero sai nimityksen Calahorra y La Calzada-Logroñon hiippakunnan piispaksi, jonka tehtävistä hän erosi 15. syyskuuta 2003.


title: Jean-Vincent Ondo Eyene

text: Jean-Vincent Ondo Eyene (s. 22. tammikuuta 1960) on gabonilainen roomalaiskatolinen piispa. Hänet vihittiin papiksi 1. heinäkuuta 1990 ja nimitettiin Oyemin hiippakunnan piispaksi 17. helmikuuta 2000. Piispaksi vihkiminen seurasi 7. toukokuuta. Pääkonsekraattorina toimi Mario Roberto Cassari, jota avustivat Basile Mvé Engone ja André Fernand Anguilé.


title: François Ndong

text: François Ndong (1906 – 18. marraskuuta 1989) oli gabonilainen roomalaiskatolinen piispa. Hänet vihittiin papiksi 17. huhtikuuta 1938 ja nimitettiin Librevillen arkkihiippakunnan vihkipiispaksi sekä Raphanean titulaaripiispaksi 15. marraskuuta 1960. Piispaksi vihkiminen seurasi 2. heinäkuuta 1961. Pääkonsekraattorina toimi Marcel Lefebvre, jota avustivat Jean-Jerôme Adam ja Jean-Baptiste Victor Fauret.


title: François Ndong

text: 29. toukokuuta 1969 Ndong sai nimityksen Oyemin hiippakunnan piispaksi, jona hän toimi, kunnes jäi eläkkeelle 23. elokuuta 1982. Hän osallistui Vatikaanin toiseen kirkolliskokoukseen.


title: André Fernand Anguilé

text: André Fernand Anguilé (15. toukokuuta 1922 – 10. joulukuuta 2001) oli gabonilainen roomalaiskatolinen arkkipiispa. Hänet vihittiin papiksi 2. heinäkuuta 1950 ja nimitettiin Librevillen arkkihiippakunnan arkkipiispaksi 29. toukokuuta 1969. Piispaksi vihkiminen seurasi 1. elokuuta. Pääkonsekraattorina toimi paavi Paavali VI, jota avustivat Sergio Pignedoli ja Emmanuel Kiwanuka Nsubuga.


title: André Fernand Anguilé

text: Anguilé jäi eläkkeelle 3. huhtikuuta 1998.


title: Félicien-Patrice Makouaka

text: Félicien-Patrice Makouaka (1922 – 7. helmikuuta 2000) oli gabonilainen roomalaiskatolinen piispa. Hänet vihittiin papiksi 10. lokakuuta 1954 ja nimitettiin Francevillen hiippakunnan piispaksi 5. lokakuuta 1974. Piispaksi vihkiminen seurasi 12. tammikuuta 1975. Pääkonsekraattorina toimi André Fernand Anguilé, jota avustivat Raymond-Marie-Joseph de La Moureyre ja François Ndong.


title: Félicien-Patrice Makouaka

text: Makouaka jäi eläkkeelle 8. marraskuuta 1996.


Mario & Sonic at the London 2012 Olympic Games on Sega Sports Japanin kehittämä sekä Nintendon ja Segan julkaisema urheilupeli, joka sijoittuu Vuoden 2012 Lontoon olympialaisiin. Peli julkaistiin marraskuussa 2011 Wiille ja helmikuussa 2012 Nintendo 3DS:lle.


Edeltäjien tavoin "Mario & Sonic at the London 2012 Olympic Gamesissä" pelaajan täytyy läpäistä lukuisia urheilulajeja lajien aloituksista loppuseremonioihin eli palkintojenjakoihin. Jokaisella lajilla on omat säännöt ja tavat joilla ne läpäistään. Peli sisältää lukuisia "Mario & Sonic at the Olympic Gamesistä" tuttuja lajeja, kuten 400 metrin vapaauinti, moukarinheitto ja trampoliini. Uusia lajeja puolestaan ovat muun muassa ratsastus, sulkapallo ja melonta. Peli sisältää edeltäjien tavoin myös Dream Event -lajeja, jotka on muokattu oikeista olympialajeista Mario ja Sonic -teemaisiksi. Esimerkiksi Dream Trampolinessa tehdään temppuja hieman korkeammalla trampoliinista, sillä trampoliinin päälle hypätään siinä lajissa joka erällä entistä enemmän ylöspäin menevästä hissistä. Dream Event -lajeista moni perustuu Marion ja Sonicin pelisarjojen aiempien pelien tasoihin; esimerkiksi "Dream Equestrian" perustuu "Mario Kart Wiissä" olevaan Moo Moo Meadows -tasoon tai kilparataan. Aina kun pelaaja on läpäissyt yhden lajin, hän voi tienata erilaisia raaputusarpoja, joilla on mahdollista avata bonus-moodissa muun muassa erilaisia Mario ja Sonic -teemaisia musiikkikappaleita ja vaatetuksia omalle Mii-hahmolle.


title: Mario & Sonic at the London 2012 Olympic Games

text: Peli sisältää myös London Party -moodin, jossa pelaaja ja tekoälyvastustajat yrittävät kilpailla siitä, kuka saa kerättyä tietyn määrän tarroja ensimmäisenä. Pelaaja voi saada tarroja lisää läpäisemällä aina jokaisen vapaan liikkumisvuoron jälkeen tietyn olympialajin tarpeeksi hyvin. Vapaavuoroilla pelaajan pitää yrittää löytää Lontoon kaduilta joku tahansa tietyistä ennen vapaavuoron alkamista mainituista hahmoista. Jos pelaaja löytää jonkun heistä, hän saa päättää että haluaako pelata kyseistä lajia ja jos pelaaja suostuu pelaamaan sitä, hän saa sen läpäistyään yhden lisätarran vaikka häviäisikin lajin.


text: Nintendo-hahmot:


text: Sega-hahmot:


text: Pomovastukset:


text: Sarjan ensimmäinen peli, "Mario & Sonic at the Olympic Games" on ensimmäinen spin-off-peli joka sisältää hahmoja Marion ja Sonicin pelisarjoista. Olympiapelit oltiin valittu pelin lajityypiksi, koska Marion ja Sonicin hahmoille haluttiin kilpailukykyistä urheiluhenkeä. Sonic the Hedgehog on päähenkilö Segan julkaisemassa pelisarjassa jotta yhtiön maskotti olisi yhtä kilpaileva Nintendon lippulaivamerkkinä toimivan Marion kanssa kuten 1990-luvun alussa. Sean Ratcliffe, Segan markkinoinnin varatoimitusjohtaja Amerikan Segasta kommentoi sitä, että onko "Mario & Sonic" -sarjalla jatkoa toisen pelin eli "Mario & Sonic at the Olympic Winter Gamesin" jälkeen. Hän sanoi: ”Mielestäni tärkein tekijä, joka päättää tällä hetkellä suunnitteilla olevasta sarjan kehityksestä on pohjimmiltaan menestys. Onko peli täydellinen? Ovatko kuluttajat tyytyväisiä siitä?”


text: Jatko-osa näytettiin virallisesti Segan ja Nintendon yhteisessä lehdistötiedotteessa 21. huhtikuuta 2011, sen jälkeen kun edeltäjäpeliä oltiin myyty yhteensä 19 miljoonaa kappaletta maailmanlaajuisesti. Se on virallinen Vuoden 2012 Lontoon Olympialaisiin perustuva videopeli ja sen on lisensoinut International Olympic Committee (IOC) International Sports Multimedian yksinoikeudella. Ohjelmiston kehittämisen alkuvaiheessa oltiin harkittu oheislaitteen julkaisemista pelin kanssa. Molemmat versiot kehitti Sega Japan ja molemmat versiot julkaisi Nintendo Japanissa ja Sega Pohjois-Amerikassa ja Euroopassa. Pelilehti CVG:n mukaan peliä kehitti 100 ihmistä. Peli julkaistiin Wiille 15. marraskuuta 2011 ensimmäisellä julkaisualueella, ja Nintendo 3DS -versio julkaistiin helmikuussa 2012 ensimmäisellä julkaisualueella.


text: Peli sai pääosin keskinkertaisia vastaanottoja. GameSpot antoi pelin Wii-versiolle arvosanaksi 7.0 ja IGN antoi Wii-versiolle arvosanaksi 7.5 ja 3DS-versiolle 6.5 kehuen Wii-versiosta sen lukuisia urheilulajeja, mutta se kritisoi vastineeksi sitä että pelaaminen on taas melko samanlaista Segan omaa väsyttävää päästä päähän menoa. Metacritic antoi pelin molemmille versioille useiden arvostelijoiden antamien arvojen keskiarvosanaksi 66/100. Gamereactor antoi Wii-versiolle arvosanaksi 7/10 ja 3DS-versiolle 6/10 kehuen Wii-versiosta mainiosti viihdyttänyttä fyysistä konseptia, mutta se kritisoi sitä että se ei sisällä kauheasti uuden tyylisiä lajeja ja 3DS-versiosta se kehui suurta lajien määrää ja vaihtelevia ohjaustapoja, mutta kritisoi lajien lyhyyttä ja helppoutta sekä liian vähäistä uusien asioiden määrää.


text: Pelin Wii-versiota myytiin ensimmäisen kahden kuukauden aikana Pohjois-Amerikassa ja Euroopassa yhteensä 2,4 miljoonaa kappaletta.


title: Covina

text: Covina on kaupunki Los Angelesin piirikunnassa, Kaliforniassa, ja sijaitsee noin 35 kilometrin päässä itään Los Angelesista.


title: Timothée Modibo-Nzockena

text: Timothée Modibo-Nzockena (1. tammikuuta 1950 Mbomo – 24. maaliskuuta 2016) oli gabonilainen roomalaiskatolinen piispa. Hänet vihittiin papiksi Francevillen hiippakuntaan 22. kesäkuuta 1980 ja nimitettiin sen piispaksi 8. marraskuuta 1996. Piispaksi vihkiminen seurasi 11. tammikuuta 1997. Pääkonsekraattorina toimi Jozef Tomko, jota avustivat André Fernand Anguilé ja Basile Mvé Engone.


title: Godefroy-Emile Mpwati

text: Godefroy-Emile Mpwati (13. huhtikuuta 1928 – 10. elokuuta 1995) oli brazzavillenkongolainen roomalaiskatolinen piispa. Hänet vihittiin papiksi 9. heinäkuuta 1961 ja nimitettiin Pointe-Noiren hiippakunnan piispaksi 5. kesäkuuta 1975. Piispaksi vihkiminen seurasi 7. joulukuuta. Pääkonsekraattorina toimi Emile Biayenda, jota avustivat André Fernand Anguilé ja Georges-Firmin Singha.


title: Godefroy-Emile Mpwati

text: Mpwati erosi tehtävistään 1. syyskuuta 1988, jolloin hänet nimitettiin Muzuca in Proconsularin titulaaripiispaksi.


title: Smetlivyi

text: Smetlivyi () on ollut ainakin kolmen Neuvostoliiton laivaston aluksen nimenä.


title: Dieudonné Yougbaré

text: Dieudonné Yougbaré (16. helmikuuta 1917 Koupéla – 4. marraskuuta 2011) oli burkinafasolainen roomalaiskatolinen piispa. Hänet vihittiin papiksi 8. huhtikuuta 1945 ja nimitettiin Koupélan hiippakunnan piispaksi 29. helmikuuta 1956. Piispaksi vihkiminen seurasi 8. heinäkuuta. Pääkonsekraattorina toimi Pierre-Marie Gerlier, jota avustivat Emile-Joseph Socquet ja André-Joseph-Prosper Dupont.


title: Dieudonné Yougbaré

text: Yougbaré osallistui Vatikaanin toiseen kirkolliskokoukseen. Hän jäi eläkkeelle 1. kesäkuuta 1995.


title: Jean-Baptiste Kpiéle Somé

text: Jean-Baptiste Kpiéle Somé (s. syyskuu 1930 Dano) on burkinafasolainen roomalaiskatolinen piispa. Hänet vihittiin papiksi Bobo-Dioulasson hiippakuntaan 11. huhtikuuta 1958 ja nimitettiin Diébougoun hiippakunnan piispaksi 18. lokakuuta 1968. Piispaksi vihkiminen seurasi 18. tammikuuta 1969. Pääkonsekraattorina toimi André-Joseph-Prosper Dupont, jota avustivat Dieudonné Yougbaré ja Peter Poreku Dery.


title: Jean-Baptiste Kpiéle Somé

text: Somé jäi eläkkeelle 3. huhtikuuta 2006.


title: Yhdystie 2460

text: Yhdystie 2460 on tie joka kulkee Harjavallasta Kullaalle. Tien pituus on 21 kilometriä.


title: Yhdystie 2460

text: Tie saa alkunsa Harjavallasta Valtatie 2:n eritasoliittymästä johon päättyy myös Uudestakaupungista alkunsa saava Kantatie 43. Ensin tie kulkee suorana ja hyvälaatuisena tienä noin puoli kilometriä, jonka aikana se ohittaa ensin Ratalan ja Nummen kaupunginosat niiden välistä. Tätä seuraa Tampere-Pori-radan ylitys ylikulkusiltana. Radan ylitettyä tie saapuu Teollisuuskadun kiertoliittymään, josta tie jatkuu suorana katuverkolla menevänä tienä hieman alle puoli kilometriä.


title: Yhdystie 2460

text: Sen jälkeen tie saapuu Yhdystien 2453 ja Yhdystien 2463 kiertoliittymään. Tämän jälkeen tie kohtaa muutaman sadan metrin päässä Myllykadun kiertoliittymän. Pian sen jälkeen tie ylittää Kokemäenjoen, jota seuraa Yhdystien 2440 risteyksen ohitus. Seuraavaksi tie sivuuttaa Vinnarin ja Tuiskun kaupunginosat niiden välistä. Tämän jälkeen tie tulee laajoihin metsiin, joita se sivuaa noin kahden ja puolen kilometrin verran, kunnes se kohtaa Selkämäentien risteyksen. Sieltä tie jatkuu 2 kilometriä, jonka jälkeen se kohtaa Pitkäjärven. Siellä tie menee Pitkäjärven kahtia halkovaa pengertietä pitkin toiselle puolelle.


title: Yhdystie 2460

text: Pitkäjärven ylityksen jälkeen tie etenee noin kilometrin, jonka jälkeen se kohtaa Pitkäjärventien. Sieltä tie etenee vielä puoli kilometriä, kunnes se saapuu Häyhtiönmaalle ja kohtaa Kynsikankaalta tulevan Yhdystien 2475 risteyksen. Kyseisessä risteyksessä tie kääntyy kohti pohjoista ja etenee seuraavat kaksi kilometriä, kunnes se sivuuttaa Levajärven sen länsipuolelta. Levajärveltä tie etenee suorana tienä noin puolitoista kilometriä, jonka jälkeen se saapuu Levanpellolle. Täällä tie kohtaa Kiviniementien risteyksen. Sieltä tie jatkuu suorana tienä vielä seuraavat puolitoista kilometriä, jonka jälkeen se saapuu päätepisteeseen, eli Valtatien 11 risteykseen.


title: Maksim Šalunov

text: Maksim Šalunov (s. 31. tammikuuta 1993 Tšeljabinsk) on venäläinen jääkiekkoilija. Hän pelasi Traktor Tšeljabinskissa KHL:ssa kaudella 2010–2011. Hän on edustanut KHL:ssa myös Sibiriä ja kaudesta 2017–2018 lähtien TsSkA Moskovaa. 14.4.2018 mennessä pelaamissaan 194 KHL:n runkosarjaottelussa hän on tehnyt tehopisteet 58+54=112 ja 38 pudotuspeliottelussa tehopisteet 9+7=16. Chicago Blackhawks varasi hänet NHL:ään 109:ntenä valintana .


title: Gregory E. Kpiebaya

text: Gregory Ebolawola Kpiebaya (s. 1933) on ghanalainen roomalaiskatolinen arkkipiispa. Hänet vihittiin papiksi Wan hiippakuntaan 8. syyskuuta 1962 ja nimitettiin sen piispaksi 18. marraskuuta 1974. Piispaksi vihkiminen seurasi 15. maaliskuuta 1975. Pääkonsekraattorina toimi Peter Poreku Dery, jota avustivat Dominic Kodwo Andoh ja Rudolph A. Akanlu.


title: Gregory E. Kpiebaya

text: 26. maaliskuuta 1994 Kpiebaya sai nimityksen Tamalen arkkihiippakunnan arkkipiispaksi, jona hän toimi, kunnes jäi eläkkeelle 12. helmikuuta 2009.


title: Anthyme Bayala

text: Anthyme Bayala (4. marraskuuta 1925 – 3. huhtikuuta 1984) oli burkinafasolainen roomalaiskatolinen piispa. Hänet vihittiin papiksi 2. tammikuuta 1954 ja nimitettiin Koudougoun hiippakunnan piispaksi 15. marraskuuta 1966. Piispaksi vihkiminen seurasi 1. huhtikuuta 1967. Pääkonsekraattorina toimi Paul Zoungrana, jota avustivat Joseph-Marie-Eugène Bretault ja Dieudonné Yougbaré. Bayala johti hiippakuntaa kuolemaansa saakka.


title: Anselme Titianma Sanon

text: Anselme Titianma Sanon (s. syyskuu 1937) on burkinafasolainen roomalaiskatolinen arkkipiispa. Hänet vihittiin papiksi Bobo-Dioulasson hiippakuntaan 8. syyskuuta 1962 ja nimitettiin sen piispaksi 12. joulukuuta 1974. Piispaksi vihkiminen seurasi 5. huhtikuuta 1975. Pääkonsekraattorina toimi Paul Zoungrana, jota avustivat André-Joseph-Prosper Dupont ja Auguste Nobou.


title: Anselme Titianma Sanon

text: 5. joulukuuta 2000 Bobo-Dioulasso korotettiin arkkihiippakunnaksi, ja Sanon jatkoi sen johtamista arkkipiispana, kunnes erosi tehtävistään 13. marraskuuta 2010.


title: Joseph Dao

text: Joseph Dao (8. kesäkuuta 1936 Bobo-Dioulasso – 23. lokakuuta 2011) oli burkinafasolaissyntyinen malilainen roomalaiskatolinen piispa. Hänet vihittiin papiksi Ségoun hiippakuntaan 26. kesäkuuta 1965 ja nimitettiin Kayesin hiippakunnan piispaksi 12. syyskuuta 1978. Piispaksi vihkiminen seurasi 27. tammikuuta 1979. Pääkonsekraattorina toimi Luc Auguste Sangaré, jota avustivat Jean-Baptiste Maria Cissé ja Anselme Titianma Sanon.


title: Joseph Dao

text: Dao erosi tehtävistään 11. kesäkuuta 2011.


title: Augustin Traoré

text: Augustin Traoré (s. 15. marraskuuta 1955) on malilainen roomalaiskatolinen piispa. Hänet vihittiin papiksi Ségoun hiippakuntaan 6. heinäkuuta 1985 ja nimitettiin sen piispaksi 30. lokakuuta 2003. Piispaksi vihkiminen seurasi 14. maaliskuuta 2004. Pääkonsekraattorina toimi Joseph Dao, jota avustivat Jean-Gabriel Diarra ja Michel-Joseph-Gérard Gagnon.


title: Eric C. Charmelo

text: Eric C. Charmelo on yhdysvaltalainen televisiokäsikirjoittaja ja tuottaja. Hänet tunnetaan työskentelystään Nicole Snyderin rinnalla televisiosarjassa "Ringer". Charmelo on käsikirjoittanut jaksoja myös televisiosarjoihin "Supernatural" ja "'Til Death Do Us Part".


title: Mori Julien-Marie Sidibé

text: Mori Julien-Marie Sidibé (1927 – 25. maaliskuuta 2003) oli malilainen roomalaiskatolinen piispa. Hänet vihittiin papiksi 30. huhtikuuta 1957 ja nimitettiin Ségoun hiippakunnan piispaksi 1. heinäkuuta 1974. Piispaksi vihkiminen seurasi 7. joulukuuta. Pääkonsekraattorina toimi Luc Auguste Sangaré, jota avustivat Pierre Louis Leclerc ja Anthyme Bayala.


title: Mori Julien-Marie Sidibé

text: Sidibé johti hiippakuntaansa kuolemaansa saakka.


title: Jean-Baptiste Maria Cissé

text: Jean-Baptiste Maria Cissé (28. elokuuta 1932 – 3. marraskuuta 1996) oli malilainen roomalaiskatolinen piispa. Hän syntyi Ségoussa, sai pappisvihkimyksensä 4. huhtikuuta 1959 ja tuli nimitetyksi Sikasson hiippakunnan piispaksi 8. heinäkuuta 1976. Piispaksi vihkiminen seurasi 8. tammikuuta 1977. Pääkonsekraattorina toimi Luc Auguste Sangaré, jota avustivat Didier Pérouse de Montclos ja Anselme Titianma Sanon.


title: Jean-Baptiste Maria Cissé

text: Cissé johti hiippakuntaansa, kunnes kuoli 64-vuotiaana.


title: Jean-Marie Kélétigui

text: Jean-Marie Kélétigui (12. toukokuuta 1932 – 31. elokuuta 2010) oli norsunluurannikkolainen roomalaiskatolinen piispa. Hänet vihittiin papiksi 2. heinäkuuta 1960 ja nimitettiin Katiolan hiippakunnan piispaksi 7. heinäkuuta 1977. Piispaksi vihkiminen seurasi 30. lokakuuta. Pääkonsekraattorina toimi Emile Durrheimer, jota avustivat Laurent Yapi ja Jean-Baptiste Maria Cissé.


title: Jean-Marie Kélétigui

text: Kélétigui erosi tehtävistään 10. lokakuuta 2002.


title: Vihreän papaijan tuoksu

text: Vihreän papaijan tuoksu on vietnamilais-ranskalainen elokuva vuodelta 1992. Se palkittiin Cannesin elokuvajuhlilla ja oli Oscar-ehdokkaana.


title: Vihreän papaijan tuoksu

text: Elokuva koostuu kahdesta osasta: alkuosassa päähenkilö Mui on kymmenvuotias palvelustyttö, jälkiosassa 20-vuotias pianistipariskunnan kotiapulainen. Elokuva sijoittuu Saigoniin 1950-luvulla ja 1960-luvun alussa.


title: Vihreän papaijan tuoksu

text: Nuori Mui-niminen tyttö (Ma San Lu) saapuu varakkaan perheen palvelukseen. Mui on luonteeltaan huomattavan tyyni, ja hän suhtautuu maailmaan hyvin uteliaasti. Hänen isäntäperheensä koostuu paljon poissaolevasta isästä (Ngoc Trung Tran), tämän vaimosta (Thi Loc Truong), pariskunnan kolmesta pojasta sekä aviomiehen iäkkäästä äidistä (Thi Hai Vo). Kun perheen isä lähtee perheensä luota pois viimein lopullisesti, hän vie samalla mukanaan kaikki perheen rahat. Myöhemmin hän kuitenkin palaa takaisin sairaana ja kuolee pian sen jälkeen.


title: Vihreän papaijan tuoksu

text: Kymmenen vuotta myöhemmin isäntäperhe joutuu kamppailemaan selviytyäkseen arkipäiväisestä elämästä. Perheen kaksi poikaa ovat lähteneet omille teilleen, ja perheen masentunut äiti on siirtynyt kuolleen isoäidin paikalle talon yläkertaan eikä juurikaan näyttäydy muille perheenjäsenille. Vaikka perheen äiti pitää Muita (Tran Nu Yên-Khê) nyt omana tyttärenään, Mui päättää silti vaihtaa isäntäperhettä. Hänestä tulee palvelija eräälle pianistille (Van Oanh Nguyen), joka on Muin entisen isäntäperheen vanhimman pojan (Hoa Hoi Vuong) entinen ystävä. Mies on menossa naimisiin, mutta hän soittaa mieluummin pianoa kuin viettää aikaa kihlattunsa (Thi Thanh Tra Nguyen) kanssa.


title: Vihreän papaijan tuoksu

text: Eräänä iltana miehen kihlatun rupatellessa itsekseen mies alkaa soittaa pianoaan yhä kovemmin ja kovemmin peittääkseen naisen äänen. Kihlattu lähtee kotiin, mutta vilkaisee ulkona vielä kerran ikkunasta sisään. Muin tullessa huoneeseen miehen pianonsoitto muuttuu paljon harmonisemmaksi. Myöhemmin sinä iltana pimeän laskeuduttua pianisti menee Muin huoneeseen ja sulkee oven takanaan. Kun miehen kihlattu saa kuulla tästä, hän purkaa kihlauksen. Pianisti alkaa opettaa Muita lukemaan ja kirjoittamaan sekä käyttäytymään hienon naisen tavoin. Elokuvan lopussa raskaana oleva Mui lukee runoutta aviomiehelleen, syntymättömälle lapselleen sekä entisen isäntäperheensä äidille.


title: Isofluraani

text: Isofluraani on halogenoitu eetteri, jota käytetään ihmisten ja eläinten anestesia-aineena. Isofluraani on nopeavaikutteinen aine, minkä vuoksi se soveltuu hyvin ambulatorisesti tehtäviin nukutuksiin. Se on ollut käytössä 1980-luvulta lähtien ja sitä käytetään myös Suomessa.


title: Isofluraani

text: Isofluraani metaboloituu hyvin vähän (0,2 %) eikä sen aineenvaihduntatuotteiden ole todettu aiheuttavan haittavaikutuksia. Se ei myöskään aiheuta samanlaisia aivosähkökäyrämuutoksia kuin enfluraani. Isofluraani laajentaa verisuonia ja laskee näin ollen verenpainetta. Hengitys- ja verenkiertovaikutukset muistuttavat melko lailla enfluraania.


title: Dominic Kodwo Andoh

text: Dominic Kodwo Andoh (4. toukokuuta 1929 – 17. toukokuuta 2013) oli ghanalainen roomalaiskatolinen arkkipiispa. Hänet vihittiin papiksi 23. joulukuuta 1956 ja nimitettiin Accran hiippakunnan piispaksi 3. heinäkuuta 1971. Piispaksi vihkiminen seurasi 3. lokakuuta. Pääkonsekraattorina toimi John Kodwo Amissah, jota avustivat Joseph Amihere Essuah ja Peter Poreku Dery.


title: Dominic Kodwo Andoh

text: 6. heinäkuuta 1992 Accra korotettiin arkkihiippakunnaksi, ja Andohista tuli tämän muutoksen myötä arkkipiispa. Hän jäi eläkkeelle 30. maaliskuuta 2005.


title: Maksan vajaatoiminta

text: Maksan vajaatoiminta tarkoittaa maksan kyvyttömyyttä aineenvaihduntaan ja muihin toimintoihinsa. Se liittyy moniin vaikeisiin maksasairauksiin.


title: Paul Bemile

text: Paul Bemile (s. 20. joulukuuta 1939) on ghanalainen roomalaiskatolinen piispa. Hänet vihittiin papiksi Wan hiippakuntaan 3. elokuuta 1968 ja nimitettiin sen piispaksi 19. joulukuuta 1994. Piispaksi vihkiminen seurasi 25. maaliskuuta 1995. Pääkonsekraattorina toimi Peter Poreku Dery, jota avustivat Gregory E. Kpiebaya ja Dominic Kodwo Andoh.


title: Georges Rol

text: Georges Rol (22. toukokuuta 1926 Thiviers – 13. huhtikuuta 2017) oli ranskalainen roomalaiskatolinen piispa. Hänet vihittiin papiksi 28. helmikuuta 1953 ja nimitettiin Angoulêmen hiippakunnan koadjuuttoripiispaksi sekä Gabiin titulaaripiispaksi 27. helmikuuta 1973. Piispaksi vihkiminen seurasi 1. toukokuuta. Pääkonsekraattorina toimi Jean-Baptiste Brunon, jota avustivat René-Noël-Joseph Kérautret ja Anthyme Bayala.


title: Georges Rol

text: 1. heinäkuuta 1975 Rolista tuli Angoulêmen piispa, jona hän toimi, kunnes erosi tehtävistään 22. joulukuuta 1993.


title: Formula Renault 3.5 -kausi 2005

text: Formula Renault 3.5 -kausi 2005 oli sarjan ensimmäinen kausi. Kausi alkoi Belgian, Zolderin radalla ja päättyi Italian, Monzan radalla. Sarjan mestaruuden vei puolalainen Robert Kubica, toiseksi sijoittui espanjalainen Adrián Vallés ja kolmanneksi saksalainen Markus Winkelhock.


title: Aaro Sorva

text: Aaro Sorva on turkulainen taikuri. Taikuri Aaro Sorvan esiintymisiä on nähty useissa yritystilaisuuksissa ja televisiossa, esimerkiksi ohjelmassa "Suomen Las Vegas" (2009). Hänen erikoisalaansa ovat stand-up taikashow't ja läheltä näytettävät close-up lähitaikuudet sekä suuremmat näyttämöllä esitettävät illuusio-ohjelmanumerot.


title: Raphaël Kusiélé Dabiré

text: Raphaël Kusiélé Dabiré (s. 27. huhtikuuta 1948) on burkinafasolainen roomalaiskatolinen piispa. Hänet vihittiin papiksi Diébougoun hiippakuntaan 12. heinäkuuta 1975 ja nimitettiin sen piispaksi 3. huhtikuuta 2006. Piispaksi vihkiminen seurasi 24. kesäkuuta. Pääkonsekraattorina toimi Dabirén aikoinaan myös papiksi vihkinyt Jean-Baptiste Kpiéle Somé, jota avustivat Anselme Titianma Sanon ja Paul Yemboaro Ouédraogo.


title: Paul Yemboaro Ouédraogo

text: Paul Yemboaro Ouédraogo (s. 3. toukokuuta 1948) on burkinafasolainen roomalaiskatolinen arkkipiispa. Hänet vihittiin papiksi Bobo-Dioulasson hiippakuntaan 20. heinäkuuta 1974 ja nimitettiin Fada N'Gourman hiippakunnan piispaksi 24. tammikuuta 1997. Piispaksi vihkiminen seurasi 18. toukokuuta. Pääkonsekraattorina toimi Jozef Tomko, jota avustivat Jean-Marie Untaani Compaoré ja Anselme Titianma Sanon.


title: Paul Yemboaro Ouédraogo

text: 13. marraskuuta 2010 Ouédraogo sai nimityksen Bobo-Dioulasson arkkihiippakunnan arkkipiispaksi.


title: Jean-Marie Untaani Compaoré

text: Jean-Marie Untaani Compaoré (s. 29. heinäkuuta 1933) on burkinafasolainen roomalaiskatolinen arkkipiispa. Hänet vihittiin papiksi Ouagadougoun arkkihiippakuntaan 8. syyskuuta 1962 ja nimitettiin sen vihkipiispaksi sekä Lamzellan titulaaripiispaksi 17. toukokuuta 1973. Piispaksi vihkiminen seurasi 28. lokakuuta. Pääkonsekraattorina toimi Dieudonné Yougbarén ja Jean-Baptiste Kpiéle Somén avustama Paul Zoungrana.


title: Jean-Marie Untaani Compaoré

text: 15. kesäkuuta 1979 Compaoré sai nimityksen Fada N'Gourman piispaksi ja 10. kesäkuuta 1995 Ouagadougoun arkkipiispaksi. Hän jäi eläkkeelle 13. toukokuuta 2009.


title: Thomas Kaboré

text: Thomas Kaboré (s. 23. syyskuuta 1943 Ouagadougou) on burkinafasolainen roomalaiskatolinen piispa. Hänet vihittiin papiksi 29. kesäkuuta 1970 ja nimitettiin Kayan hiippakunnan piispaksi 19. huhtikuuta 1999. Piispaksi vihkiminen seurasi 10. heinäkuuta. Pääkonsekraattorina toimi Jean-Marie Untaani Compaoré, jota avustivat Philippe Ouédraogo ja Jean-Lucien-Marie-Joseph Cadilhac.


title: Philippe Ouédraogo (arkkipiispa)

text: Philippe Ouédraogo (s. 25. tammikuuta 1945) on burkinafasolainen roomalaiskatolinen arkkipiispa. Hänet vihittiin papiksi Kayan hiippakuntaan 14. heinäkuuta 1973 ja nimitettiin Ouahigouyan hiippakunnan piispaksi 5. heinäkuuta 1996. Piispaksi vihkiminen seurasi 23. marraskuuta. Pääkonsekraattorina toimi Jean-Marie Untaani Compaoré, jota avustivat Léon-Raymond Soulier ja Constantin Guirma.


title: Philippe Ouédraogo (arkkipiispa)

text: 13. toukokuuta 2009 Ouédraogo sai nimityksen Ouagadougoun arkkipiispaksi.


title: Philippe Ouédraogo

text: Philippe Ouédraogo on seuraavien henkilöiden nimi:


title: Bronxin eläintarha

text: Bronxin eläintarha () on yhdysvaltalainen eläintarha, joka sijaitsee Bronxin piirikunnassa New Yorkissa. Se on Yhdysvaltain suurin metropolieläintarha ja kattaa 107 hehtaarin laajuisen puiston. Puiston läpi virtaa Bronx-joki.


title: Bronxin eläintarha

text: Eläintarha sai alkunsa, kun Fordhamin yliopisto myi eläintarhan maa-alueen New Yorkin kaupungille 1000 dollarilla sillä ehdolla, että alueelle perustettaisiin eläintarha ja puutarha. Eläintarha avattiin yleisölle 8. marraskuuta 1899, ja sen kokoelmiin kuului tuolloin 843 eläintä. Nykyisin eläintarhaan kuuluu kaiken kaikkiaan 4000 eläintä 650 eri eläinlajista.


title: Gunnar Staalesen

text: Gunnar Staalesen (s. 19. lokakuuta 1947 Bergen) on norjalainen kirjailija. Koulutukseltaan hän on filologian kandidaatti, ja hän ryhtyi päätoimiseksi kirjailijaksi vuonna 1987. Kirjailijana Staalesen on monipuolinen. Hänen tuotantoonsa kuuluu romaaneja, rikosromaaneja, näytelmiä ja kuunnelmia, nuortenkirjoja, tietokirjoja. Parhaiten Staalesen tunnetaan kuitenkin rikosromaaneistaan. Hänen teoksiaan on julkaistu 15 maassa, ja Norjassa ne ovat aina myyntimenestyksiä. Staalesen on palkittu teoksistaan useasti, ja hän on saanut mm. norjalaisen dekkaripalkinnon Rivertonprisenin kaksi kertaa.


title: Gunnar Staalesen

text: Gunnar Staalesenin tunnetuin dekkarihahmo on yksityisetsivä Varg Veum (var i veum = yksinäinen susi, henkipatto). Varg Veum on seikkaillut Staalesenin dekkareissa jo vuodesta 1977 lähtien. Varg Veum on ulkoa päin karun oloinen kaveri, mutta sisältä hän on lämminsydäminen. Veumilla on myös erittäin kehittynyt sosiaalinen omatunto, vaikka hän vaikuttaa kyyniseltä. Veum on myös naisiin ja viinaan menevä sekä vaikuttaa ulospäin hyvinkin nukkavierulta. Varg Veumista on tehty myös elokuvasarja, sarjakuvia ja kuunnelmia.


title: Eduard Zankavets

text: Eduard Kanstantsinavitš Zankavets (, , s. 27. syyskuuta 1969 Minsk, Neuvostoliitto) on entinen jääkiekkoilija ja jääkiekkovalmentaja.


title: Eduard Zankavets

text: Zankavets aloitti pelaajauransa Minskin Dynamossa 1986 ja pelasi Neuvostoliiton jääkiekon mestaruussarjaa 1988–1991 ja Neuvostoliiton hajottua MHL:aa ja Valko-Venäjän Ekstraligaa Dynamon jälkeen Tivalissa. Hän siirtyi 1994 Avangard Omskin riveihin ja 1996 Saksaan toiseen ja ensimmäiseen Bundesliigaan. Kaudelle 1999–2000 Zankovets siirtyi SM-liigaan kun HIFK teki hänen kanssaan kolmen ottelun koesopimuksen. Ottelut tuottivat yhden maalin, mutta eivät jatkosopimusta, joten Zankavetsin matka jatkui Saimaan Palloon. Zankavets käväisi myös Pohjois-Amerikan alasarjoissa Rockford Ice Hawks -joukkueessa ja päätti pelaajauransa Torpedo Nižni Novgorodissa 2002 Venäjän jääkiekon superliigassa. Hän oli hyökkääjäpelaaja.


title: Eduard Zankavets

text: Valko-Venäjän jääkiekkomaajoukkueessa Zankavets pelasi 1994–2002 yhteensä 50 maaottelua ja teki siinä 32 pistettä. Olympialaisissa hän pelasi 1998 ja 2002.


title: Eduard Zankavets

text: Zankavets valmensi Minskin Dynamoa 2007 alkaen sekä Valko-Venäjän maajoukkuetta 2010–2011.


title: Search for Tomorrow

text: Search for Tomorrow oli pitkäkestoinen yhdysvaltalainen saippuasarja, jonka ensimmäinen jakso esitettiin 3. syyskuuta 1951 CBS:llä. Sarja siirtyi NBC:lle 29. maaliskuuta 1982, ja jatkui sillä viimeiseen jaksoon asti, joka esitettiin 26. joulukuuta 1986. Päätyttyään sarja oli pisimpään jatkunut televisiosarja uutislähetyksiä lukuun ottamatta, mutta ennätyksen rikkoi pian "Guiding Light".


title: Search for Tomorrow

text: Televisiosarjan loi Roy Winsor, ja sitä käsikirjoitti alun perin Agnes Nixon, jonka jälkeen vastuu siirtyi Irving Vendigille.


title: Hot Boys

text: Hot Boys (tyyliteltynä Hot Boy$) on yhdysvaltalainen hip hop -yhtye. Yhtyeen perustivat B.G., Turk, Juvenile ja Lil Wayne vuonna 1996. Yhtye hajosi vuonna 2001, jolloin yhtyeen jäsen Lil Wayne päätti keskittyä soolouraansa. Hot Boys muodostettiin uudestaan vuonna 2007 ilman Lil Wayneä.


title: Vesa Niinikangas

text: Vesa Juhani Niinikangas (s. 16. kesäkuuta 1950 Jyväskylä) on Enostone-kustantamon perustaja. Hän on julkaissut runoja ja tietokirjoja.


title: Speed 2 – vaara iskee vesillä

text: Speed 2 – vaara iskee vesillä () on vuonna 1997 ensi-iltansa saanut Jan de Bontin ohjaama toimintaelokuva, joka on jatko-osa elokuvalle "Speed – Kuoleman kyydissä".


title: Speed 2 – vaara iskee vesillä

text: Ensimmäisessä osassa esiintynyt Sandra Bullock jatkaa roolissaan Anniena, mutta Keanu Reeves kieltäytyi roolista jatko-osassa. Hänen tilalleen otettiin Jason Patric. Elokuvassa Annie lähtee risteilylle uuden poikaystävänsä Alex Shaw’n kanssa. Geiger-niminen tietokoneohjelmoija kuitenkin ottaa laivan haltuunsa hakkeroimalla laivan tietokoneisiin. Alex ja Annie yrittävät pysäyttää Geigerin yhdessä yliperämies Julianon ja navigaattori Mercedin kanssa. Elokuva voitti Razzie-palkinnon huonoimmasta jatko-osasta.


title: Täydellinen ase

text: Täydellinen ase (engl. "Best Defense") on vuonna 1984 ensi-iltansa saanut komediaelokuva. Sen pääosissa ovat Dudley Moore ja Eddie Murphy. Elokuvan on ohjannut Willard Huyck.


title: Täydellinen ase

text: "Video-oppaassa" vuodelta 1994 Bello Romano kutsuu "Täydellistä asetta" ”kokoonkuivuvaksi hätähauskuutukseksi” ja antaa sille yhden tähden viidestä, mikä vastaa sanallista arviota ”huono”. "VideoHound’s Golden Movie Retriever" sanoo elokuvaa epähauskaksi ja paikoin vaikeasti seurattavaksi ja antaa sille yhden tähden neljästä.


title: Heimonen

text: Heimonen on suomalainen sukunimi, joka on muun muassa seuraavilla henkilöillä:


title: Aleksandr Vasjunov

text: Aleksandr Vasjunov (22. huhtikuuta 1988 – 7. syyskuuta 2011) oli venäläinen jääkiekkoilija, joka pelasi viimeisellä kaudellaan Lokomotiv Jaroslavlissa. Hän oli pelipaikaltaan vasen laitahyökkääjä.


title: Aleksandr Vasjunov

text: Vasjunov pelasi vuotta aiemmin NHL-seura New Jersey Devilsissä, jonne hänet varattiin . New Jersey Devilsin lisäksi hän pelasi aikuisena AHL-seura Lowell Devilsissä. Vasjunov siirtyi KHL-seura Lokomotiv Jaroslavliin yhden vuoden sopimuksella.


title: Aleksandr Vasjunov

text: Vasjunov menehtyi 7. syyskuuta 2011 Lokomotiv Jaroslavlia kohdanneessa lento-onnettomuudessa.


title: Panu Kuusela

text: Panu Kuusela (s. 2. huhtikuuta 1979 Helsinki) on entinen suomalainen jalkapalloilija. Hän oli pelipaikaltaan vasen laitapuolustaja.


title: Panu Kuusela

text: Kuusela edusti Veikkausliigassa Rovaniemen Palloseuraa ja FC Viikinkejä. Kaikkiaan hän pelasi 52 liigaottelua ja teki niissä kaksi maalia.


title: Katko

text: Katko voi tarkoittaa seuraavia:


title: Glykogeenifosforylaasi

text: Glykogeenifosforylaasi on entsyymi, joka katalysoi glykogeenin hajotusta eli glykogenolyysiä. Reaktion tuotteena muodostuu glukoosi-1-fosfaattia ja yhden glukoosiyksikön verran lyhentynyt glykogeenipolymeeri ja substraatteina ovat fosfaatti-ioni ja glykogeenipolymeeri. Glykogeenifosforylaasin EC-numero on EC 2.4.1.1 ja CAS-numero 9035-74-9. Entsyymi on aktiivinen maksassa ja lihaskudoksessa.


title: Glykogeenifosforylaasi

text: Glykogeenifosforylaasista esiintyy nisäkkäillä kahta eri isoentsyymiä, toinen lihaksistossa ja toinen maksassa. Rakenteeltaan entsyymi on kahdesta samanlaisesta massaltaan noin 97 kDa kokoisesta yksiköstä muodostunut dimeeri. Entsyymi esiintyy kahdessa eri konformaatiossa, aktiivisessa R-konformaatiossa ja inaktiivisessa T-konformaatiossa. Fosforyloitu katalyyttisesti aktiivisempi glykogeenifosforylaasi, jota kutsutaan glykogeenifosforylaasin a-muodoksi, on pääasiassa R-konformaatiossa, ja inaktiivisella fosforyloimattomalla glykogeenifosforylaasi b:llä on T-konformaatio.


title: Glykogeenifosforylaasi

text:
Glykogeenifosforylaasi tarvitsee koentsyymikseen pyridoksaalifosfaatin. Pyridoksaalifosfaatti on liittyneenä entsyymin erään lysiiniaminohapon sivuketjuun ja muodostaa sen kanssa aldimiinin eli Schiffin emäksen. Entsyymi katalysoi α-1,4-glykosidisen sidoksen hajottamista, ja hajotus alkaa glykogeenipolymeerin glukoosiketjun päästä. Ortofosfaatti-ioni ja pyridoksaalifosfaatin fosfaattiryhmä esiintyvät solun pH:ssa vetyfosfaatteina. Ortovetyfosfaatti-ioni protonoi glykogeenin glukoosiyksikön 4-asemaan kiinnittyneen hapen ja vastaanottaa protonin pyridoksaalifosfaatin fosforyyliryhmältä. Nyt glykosidinen sidos katkeaa, ja muodostuu karbokationi. Fosfaatti-ioni hyökkää karbokationiin ja luovuttaa protonin pyridoksaalifosfaatille.
Glykogeenifosforylaasin toimintaa solussa säätelevät toiset entsyymit ja eräät hormonit sekä kovalenttisesti että allosteerisesti. Tärkeässä asemassa ovat entsyymin fosforylointiin ja defosforylointiin osallistuvat toiset entsyymit, joiden toimintaa selvittivät 1950-luvulla Edmond H. Fischer ja Edwin G. Krebs, jotka saivat Nobelin lääketieteen palkinnon vuonna 1992 proteiinien fosforylaatiota koskevista tutkimuksistaan. Fosforylaasikinaasi katalysoi eliöiden soluissa inaktiivisen glykogeenifosforylaasin muutosta aktiiviseksi fosforyloiduksi muodoksi. Vastaavasti proteiinifosfataasi 1 katalysoi glykogeenifosforylaasin defosforylaatiota glykogeenifosforylaasi b:ksi. Fosforylointia säätelevät hormonit, kuten insuliini, adrenaliini ja glukagoni entsyymikaskadien vaikutuksella. Aktivoivia näistä ovat adrenaliini ja glukagoni ja inhiboivia insuliini. Kalsiumionit aktivoivat fosforylaasikinaasia ja siten myös glykogeenifosfataasia.


title: Glykogeenifosforylaasi

text: Glykogeenifosforylaasi on myös allosteeriserisesti säädelty. Kun solut kuluttavat paljon energiaa, on AMP-pitoisuus suuri. AMP-molekyyli sitoutuu glykogeenifosforylaasiin ja saa konformaation muuttumaan inaktiivisesta aktiiviseksi, se on siis allosteerisesti aktivoiva yhdiste. Kun solussa on suuri määrä adenosiinitrifosfaattia ja glukoosi-6-fosfaattia, käynnistyy glykogeenin biosynteesi glykogeenisyntaasin katalysoimana. ATP-molekyyli sitoutuu samaan kohtaan kuin AMP, mutta muuntaa konformaation T-muotoon ja inaktiiviseksi. Myös glukoosi-6-fosfaatti indusoi entsyymin inaktivoitumista. Levossa lihaskudoksen sisältämä glykogeenifosforylaasientsyymi on ATP:n ja glukoosi-6-fosfaatin vaikutuksesta pääosin fosforylaasi b:nä ja siten inaktiivisena.


title: Ole Eklund

text: Ole Arthur Eklund (11. maaliskuuta 1899 Korppoo – 2. marraskuuta 1946 Helsinki) oli suomalainen kasvitieteilijä, oppikoulun opettaja ja ruotsin kielellä kirjoittanut lastenkirjailija.


title: Ole Eklund

text: Eklundin vanhemmat olivat agronomi Arthur Johan Eklund ja Elly Sofia Rödlin. Hän pääsi ylioppilaaksi 1916 ja valmistui filosofian kandidaatiksi 1925 sekä lisensiaatiksi ja tohtoriksi 1931.


title: Ole Eklund

text: Eklund toimi Helsingin ruotsalaisen lyseon luonnonhistorian ja maantieteen vanhempana lehtorina 1929–1946, Helsingin ruotsalaisen yhteiskoulun kemian ja fysiikan opettajana 1924–1945 sekä Helsingin yliopiston kasvitieteen dosenttina 1933–1946.


title: Ole Eklund

text: Tieteellisten tutkimusten ohella Eklund kirjoitti muutamia ruotsinkielisiä lastenkirjoja ("Undret från Kraterön", "Mikrogossarnas äventyr") sekä käänsi ruotsin kielelle saksalaista yleissivistävää luonnontieteellistä kirjallisuutta.


title: Ole Eklund

text: Ole Eklund oli naimisissa vuodesta 1927 Gerda Johanna Lunelundin kanssa.


title: Eva Hirn

text: Eva Alfhild Hirn (o.s. Bergroth; 10. lokakuuta 1877 Viipuri – 9. lokakuuta 1948 Helsinki) oli suomalainen kirjailija ja pakinoitsija.


title: Eva Hirn

text: Hirnin vanhemmat olivat rehtori Adiel Bergroth ja Lydia Petterson. Kirjailija Kersti Bergroth oli hänen sisarensa. Eva Hirn pääsi ylioppilaaksi 1896 Viipurin suomalaisesta jatko-opistosta ja opiskeli sitten matematiikkaa ja luonnontieteitä Helsingin yliopistossa. Hän meni 1902 naimisiin professori Taavi Hirnin kanssa.


title: Eva Hirn

text: Eva Hirn kirjoitti 1920- ja 1930-luvuilla useita lasten- ja nuortenkirjoja. Hänen tuotantoonsa kuului sekä poikakirjoja ("Jännittävä talvi" (1924), "Raamin pojat heräävät" (1931), "Kolme poikaa Huippuvuorilla" (1933) ) että tyttökirjoja ("Kun elämä on ihanaa" (1926), "Helin kesä" (1927)). Hirn kirjoitti myös näytelmiä ja pakinoita.


title: Eva Hirn

text: Hirnin perhe vietti kesiään Vihdissä, jossa heillä oli vuodesta 1912 lähtien "Suvimäki"-niminen kesähuvila Vihdin Haapakylässä Hiidenveden rannalla. Myös Eva Hirnin sisar kirjailija Kersti Bergroth vieraili kesäisin Hirnien huvilalla. Eva Hirn esitti usein pakinoitaan Nummelan seurojentalolla pidetyissä kesäjuhlissa.


title: A. H. Bergholm

text: Axel Herman Bergholm (24. tammikuuta 1876 Porvoo – 30. elokuuta 1949 Helsinki) oli suomalainen filosofian tohtori ja eduskunnan kirjastonhoitaja. Hän sai professorin arvon 1946.


title: A. H. Bergholm

text: Bergholmin vanhemmat olivat Porvoon Lyseon rehtori, professori Karl Axel Bergholm ja Ida Augusta Roschier. Hän pääsi ylioppilaaksi 1893 Porvoon Lyseosta ja opiskeli Helsingin yliopistossa valmistuen filosofian kandidaatiksi 1896, lisensiaatiksi 1902 ja tohtoriksi 1903.


title: A. H. Bergholm

text: Bergholm toimi eduskunnan kirjastonhoitajana ja ylikirjastonhoitajana 1907–1946.


title: A. H. Bergholm

text: Bergholmille myönnettiin ansioistaan Suomen Valkoisen Ruusun, Ruotsin Pohjantähden ja Tanskan Dannebrog-ritarikuntien komentajaristit.


title: A. H. Bergholm

text: Bergholmin sisar oli Porvoon naisopiston perustaja Edith Bergholm. Bergholm oli naimisissa vuodesta 1900 sotilaskotitoiminnan johtajana myöhemmin toimineen Katri Ignatiuksen (k. 1949) kanssa.


title: J. O. E. Donner

text: Joakim Otto Evert Donner (14. heinäkuuta 1864 Kokkola – 19. helmikuuta 1942 Djursholm, Ruotsi) oli suomalainen kirjallisuustieteilijä.


title: J. O. E. Donner

text: Donnerin vanhemmat olivat kauppias Joakim Alexander Donner ja Amalie Constance Malm. Hän pääsi ylioppilaaksi 1883 Vaasan ruotsalaisesta lyseosta ja opiskeli Helsingin yliopistossa valmistuen filosofian kandidaatiksi 1889, lisensiaatiksi 1893 ja tohtoriksi 1894.


title: J. O. E. Donner

text: Donner toimi Helsingin yliopiston estetiikan ja uudemman kirjallisuuden dosenttina 1897–1911. Myöhemmin hän muutti asumaan Ruotsiin.


title: J. O. E. Donner

text: Donner oli naimisissa vuodesta 1902 Emilia Maria Matilda Ekmanin kanssa. Historioitsija Gustav Donner (1902-1940), joka kaatui Talvisodassa Yläsommeella, oli heidän poikansa.


title: Else Wikström

text: Else Emilia Wikström (12. helmikuuta 1918 Karjaa – 25. huhtikuuta 1946 Karjaa) oli suomalainen ruotsin kielellä kirjoittanut kirjailija.


title: HB Studio

text: HB Studio on esittävää taidetta opettava koulu, joka perustettiin vuonna 1945. Se sijaitsee Greenwich Villagessa, New Yorkissa. Koulun opetussuunnitelmaan kuuluu laajalti eri aiheita, kuten näyttelemisen, ohjaamisen, käsikirjoittamisen, tanssin ja nukketeatterin opetus. Koulussa on opiskellut useita maineikkaita näyttelijöitä kuten Al Pacino, Robert De Niro ja suomalaisista Jani Toivola.


title: HB Studio

text: Koulun opettajat ovat erikoistuneet omaan alaansa, ja esimerkiksi vuoden 2008 talvilukukaudella koulun henkilökuntaan kuuluivat Mark Blum, Helen Gallagher, Anne Jackson, Donna McKechnie, Austin Pendleton, Amy Wright ja Louis Zorich.


title: Siviä Heinämaa

text: Siviä Signe Maria Heinämaa, sukunimi aik. "Hermansson" (15. lokakuuta 1877 Perniö – 14. tammikuuta 1949 Helsinki ) oli suomalainen kansakoulunopettaja ja lastenkirjailija. Hänen veljenpoikansa tyttäriä ovat kirjailija Anna Heinämaa ja filosofi Sara Heinämaa, ja hänen sisarensa on opettaja Alli Heinämaa.


title: Siviä Heinämaa

text: Heinämaa toimi Heinolan opettajaseminaarin harjoituskoulussa kansakoulun alaluokkien opettajana ja opettajankouluttajana vuosina 1908–1944. Hän kirjoitti useita alakoulun oppikirjoja ja lapsille tarkoitettuja uskonnollisia kirjoja.


title: Hilma Pylkkänen

text: Hilma Sofia Pylkkänen (10. lokakuuta 1865 Mikkeli – 13. huhtikuuta 1947 Helsinki) oli suomalainen ruotsin ja ranskan kielellä kirjoittanut kirjailija. Hän asui osan elämästään Pariisissa ja matkusti elämänsä aikana runsaasti ympäri Eurooppaa.


title: Hilma Pylkkänen

text: Hilma kuului Mikkeliläiseen kauppiasperheeseen, Hilman isä kuoli koleraan hänen ollessaan seitsämänvuotias ja äiti kuusi vuotta myöhemmin. Yksitoistavuotiaana Hilma lähetettiin opiskelemaan Helsingin Ruotsalaiseen Tyttökouluun josta seurasi että hän vieraantui äidinkielestään suomesta jo varhain.


title: Hilma Pylkkänen

text: Kirjailijan ensiteos oli romaani nimeltään "Soif d'idéal" ja se julkaistiin arvostetussa ranskalaisessa lehdessä "La Revuessa" lähes heti mikä oli harvinaista tuntemattoman kirjailijan esikoisteokselle. Toukokuussa 1912 se julkaistiin kirjamuodossa ja nimeksi vaihtui "Saimi Tervola".


title: Hilma Pylkkänen

text: Seuraava teos "Le Sénateur Sonerva" sai paljon suurempaa huomiota maailmalla kuin esikoisteos ja se käännettiin myös saksankielelle nimellä "Unter dem russischen Joch"


title: Hilma Pylkkänen

text: Kuolinvuotenaan 1947 julkaistussa kirjassa "Elämäni kirjokudos" Pylkkänen kertoo yleisesti elämästä ja monista matkoistaan vuosien 1872-1914 välisenä aikana, kirjan jatko-osa on "Livets rika skiften" jota ei ole käännetty suomenkielelle ja siinä käsitellään lähinnä ensimmäisen maailmansodan aikaa pariisissa.


title: Ernst Sundqvist

text: Ernst Gösta Sundqvist (4. tammikuuta 1893 Helsinki – 31. heinäkuuta 1948) oli suomalainen ruotsin kielellä kirjoittanut kirjailija.


title: Naëmi Päiviö

text: Hilma Naëmi (Naimi) Päiviö (Päiwiö) o.s. Kyander (9. elokuuta 1879 Mäntyharju – 4. lokakuuta 1941 Helsinki) oli suomalainen kirjailija ja opettaja.


title: Naëmi Päiviö

text: Päiviön vanhemmat olivat kunnallisneuvos Axel Kyander ja Hilma Charlotte von Pfaler. Hän oli naimisissa vuodesta 1903 pappi, kansanopiston johtaja ja päätoimittaja Juho Päiwiön (1869–1949) kanssa. Kuurojen "puhe- ja silminkuulon" ja puhetekniikan opettajan tutkinnon Päiviö suoritti Jenassa 1931 ja toimi mainitusta vuodesta kuurojen "puhekuulon" opettajana Helsingissä. Varsinais-Suomen kansanopiston opettajana Paimiossa hän oli työskennellyt 1900–1918 ja 1925-1930.


title: Gertrud Colliander

text: Gertrud Lovisa Colliander (10. helmikuuta 1860 Kuopio – 22. huhtikuuta 1942 Helsinki) oli suomalainen kirjallisuuden suomentaja.


title: Gertrud Colliander

text: Nimellä "Gertrud Helander":


title: Gertrud Colliander

text: Nimellä "Gertrud Colliander" :


title: Operaatio Exporter

text: Operaatio Exporter oli toisessa maailmansodassa liittoutuneiden tekemä hyökkäys Vichyn Ranskan joukkojen valvonnassa olleisiin Syyriaan ja Libanoniin kesä-heinäkuussa 1941.


title: Operaatio Exporter

text: Liittoutuneiden hyökkäyksellä oli tarkoitus estää akselivaltoja käyttämästä Vichyn Ranskan joukkojen valvomaa Syyrian ja Libanon aluetta ponnahduslautana hyökättäessä Egyptiin ja Suezin kanavalle. Vaikka Ranska oli myöntänyt Syyrialle autonomian syyskuussa 1936, se piti maavoimia alueella ja valvoi kahta lentotukikohtaa. Alueen tasapainoa järkytti lisäksi akselivalloille myönteisen Rašid Ali al-Kailanin 1. huhtikuuta tekemä vallankaappaus Irakissa.


title: Operaatio Exporter

text: Toukokuussa amiraali François Darlan allekirjoitti Vichyn Ranskan hallinnon edustajana niin kutsutun Pariisin asiaskirjan, joka antoi Saksalle käyttöoikeudet Syyrian tukikohtiin. Vaikka sopimusta ei koskaan vahvistettu, Vichyn sotaministeri Charles Huntziger lähetti Lähi-idän joukkojen komentajalle Henri Dentzille ohjeet, joiden mukaan Luftwaffen ja Regia Aeronautican lentokoneilla on oikeus tankata alueen lentotukikohdissa. Saksa pyysi myös lupaa käyttää Syyrian rautateitä sotamateriaalin lähettämiseksi Irakiin.


title: Operaatio Exporter

text: Liittoutuneilla oli hyökkäykseen varattuna ensivaiheessa Australian 7. divisioona, vahvennettu Intian 5. jalkaväkiprikaati sekä Vapaan Ranskan 1. divisioona. Toisessa vaiheessa muodostettiin brittiläinen 6. jalkaväkidivisoona ja joukkoja täydennettiin Irakista siirretyillä 4. ja 10. jalkaväkidivisioonilla.


title: Operaatio Exporter

text: Vichyn Ranskalla oli Syyriassa seitsemän vakinaista jalkaväkirykmenttiä, joissa oli yhteensä 18 pataljoonaa. Näiden lisäksi oli paikallisista koottuja heikosti varustettuja ja koulutettuja joukkoja yksitoista pataljoonaa.


title: Operaatio Exporter

text: Kenraalimajuri John Lavarackin komentama Australian 7. divisioona sai tehtäväkseen edetä Palestiinan Haifasta rantatietä pitkin Beirutiin. Sen 21. jalkaväkiprikaatin tehtävänä oli vallata Beirut ja 25. jalkaväkiprikaatin tehtävänä oli vallata Rayakissa ollut lentotukikohta. Hyökkäyksen tukena oli Kyprokselta tehty kommandoisku Litanijoen eteläpuolelle.


title: Operaatio Exporter

text:
Prikaatikenraali Wilfrid Lewis Lloydin johtama vahvennettu Intian 5. jalkaväkiprikaati määrättiin ylittämään Syyrian raja Palestiinasta ja valtaamaan Kuneitra ja Daraa. Tavoitteena oli avata tie Vapaan Ranskan 1. divisioonalle, jonka tehtävänä oli vallata Damaskos. Neljä vuorokautta ennen operaation alkua joukot keskitettiin kenraalimajuri Paul Legentilhommen komentoon ja osasto nimettiin Gentforceksi.
Kahden yllä esitetyn iskun edettyä suunnitellusti aloitettaisiin kolmas isku Irakista. Osaston runkona olisi kenraalimajuri William Slimin komentama Intian 10. divisioona, joka etenisi Hadithasta Eufratia pitkin Deir ez Zoriin ja sieltä edelleen Rakkaan ja Aleppoon uhaten Beirutin puolustajien selustaa.


title: Operaatio Exporter

text: Neljäs hyökkäysaalto, niin kutsuttu Habforce iskisi Rutban ja Transjordanian rajalle, ja sen tehtävänä olisi vallata Palmyra ja ottaa valvontaansa Hadithan ja Tripolin välinen öljyputki.


title: Operaatio Exporter

text: Hyökkäystä täydennettiin vielä Intian 17. ja 20. jalkaväkiprikaatien tekemällä Syyrian koillisosien valtauksella.


title: Operaatio Exporter

text: Vihollisuudet alkoivat 8. kesäkuuta 1941, kun Australian 7. divisioonan joukot ylittivät Libanonin rajan aloittaen etenemisen rantatietä Beirutiin. Joukot kohtasivat puolustukseen ryhmittyneet Vichyn Ranskan joukot Litanijoella, jossa käytiin operaation ensimmäinen varsinainen taistelu. Divisioonan taistelut matkalla Beirutiin olivat:


title: Operaatio Exporter

text: Intian 5. jalkaväkiprikaatista ja Vapaan Ranskan 1. divisioonasta koottu Gentforce aloitti 8. kesäkuuta etenemisen kohti Damaskosta käyden ennen tavoitteen saavuttamista useita taisteluita, joista merkittävimmät käytiin Kissouéssa 15.–17. kesäkuuta ja Mezzehissä Damaskoksen esikaupungissa 18.–21. kesäkuuta. Australialaisten intialaisten avuksi lähettämä retkikunta kävi Merdjayoun taistelun 19.–24. kesäkuuta.


title: Operaatio Exporter

text: Kolmas Intian 10. divisioonan muodostama osasto aloitti 27. heinäkuuta marssin Hadithasta Eufratia seuraten kohti Aleppoa vallaten Abu Kamalin 30. kesäkuuta. Osasto valtasi Deir ez Zorin kiivaan taistelun päätteeksi 3. heinäkuuta. Neljäs osasto niin sanottu Habforce aloitti 21. kesäkuuta etenemisen pitkin öljyputkea Palmyraan, jonka se valtasi Palmyran taistelussa 1. heinäkuuta.


title: Operaatio Exporter

text: Australian 21. jalkaväkiprikaatin edettyä 10. heinäkuuta Beirutiin ranskalaisjoukkojen komentaja Dentz pyysi aselepoa. Tulitauko alkoi 12. heinäkuuta ja Saint Jean d’Acren aselepo allekirjoitettiin 14. heinäkuuta Akkon kaupungin varuskunnassa.


title: Operaatio Exporter

text: Aluetta puolustaneet joukot kärsivät noin 1 000 miehen tappiot kuolleina ja 5 000 haavoittuneina. Lisäksi 37 736 Vichyn Ranskan sotilasta jäi sotavangeiksi, joista ainoastaan 5 668 liittyi Vapaan Ranskan joukkoihin. Sotavangeista lähetettiin Ranskaan kotiutettaviksi 37 563 sotilasta ja siviiliä. Nämä kuljetettiin 7. elokuuta 27. syyskuuta Ranskaan kahdeksassa saattueessa, joissa oli kolme sairaalalaivaa ja yksi pelastusalus.


title: Operaatio Exporter

text: Vapaan Ranskan edustajaksi alueella määrättiin kenraali Georges Catroux, joka antoi alueen maille itsenäisyyden pian saavuttuaan. Libanonista tuli äänestykseen jälkeen itsenäinen 8. marraskuuta 1943, ja se julisti 27. helmikuuta 1945 sodan Saksalle ja Japanille. Syyria itsenäistyi 1. tammikuuta 1944, ja se julisti 26. helmikuuta 1945 sodan Saksalle ja Japanille.


title: Ramón Berenguer IV

text: Ramón Berenguer IV (s.n.1113, k. 6.elokuuta 1162 Piemonte) oli Barcelonan kreivi vuosina 1131-1162 isänsä Ramón Berenguer III:n jälkeen, Provencen sijaishallitsija vuosina 1144-1157 ja Aragonian hallitsija vuosina 1137-1162.


title: Ramón Berenguer IV

text: Kuollessaan vuonna 1131 Ramón Berenguer III oli jakanut valtakuntansa kahden poikansa kesken siten, että veljeksistä vanhempi Ramón Berenguer IV sai Barcelonan, Geronan, Vichin, Besalún ja Cerdagnen kreivikunnat ja nuorempi Berenguer Ramón peri Provencen. Näin Provencen ja Katalonian liitto purkautui. Ramón jatkoi isänsä ristiretkimäisiä taisteluita Espanjan maureja vastaan. Kun Aragonia haki Barcelonasta turvaa Kastilian laajentumispyrkimyksiä vastaan, lupasi Aragonian kuningas Ramiro II naittaa Ramónille tyttärensä ja perijänsä Peronellan (s.1135). Pariskunta kihlattiin 11. elokuuta 1137 ja muutaman kuukauden kuluttua 13. marraskuuta Ramiro II luopui vallasta vävynsä ja tyttärensä hyväksi. Ramón ei koskaan kuitenkaan käyttänyt Aragonian kuninkaan titteliä, vaan kutsui itseään nimellä Aragonian prinssi. Saman kuninkaankruunun alle valtakunnat yhdistyivät pariskunnan pojan Alfonso II:n aikana. Valtioliitto kesti vuoteen 1410.